
INTRODUCTION. 



Après la victoire signalée qui sauva 
la France de l'invasion musulmane, 
Charles -Martel, s'il faut en croire une 
vague tradition, déposa son épée dans 
une modeste chapelle dédiée à sainte 
Catherine. Entre les mains de Jeanne 
d'Arc, cette même épée devait servir 
une seconde fois à délivrer la France. 
Par suite des malheurs du temps, 
l'oratoire de sainte Catherine, à moitié 
démoli, était presque oublié, vers la 
fin du XIV* siècle, au milieu des bois 
épais qui couvraient alors en partie la 
paroisse de Sainte -Maure. Un miracle 
opéré en 4575, a {a prière et requeste 
de Madame sainte Katherine, en faveur 
de Jehan Godefroy, prud'homme du 

1 



— 2 — 

pays de Fierbois, rendit à ce sanctuaire 
son éclat et sa célébrité. 

« lehan Godefroy, demourant au lieu 
de Fierboys , estoit en celuy tems en telle 
maladie que il fust sept ans sans ce que 
il se peust ayder de membre que il eust ; 
et failloit qu'il fust tourné de Tune place 
en Tautre ; et ne veoyt goutte. Et tous les 
iours failloit que en ung drap fust mis 
et tourné. Avint a cest bon homme que 
iapiecza avoit eu une chappelle de Madame 
sainte Katherine en ung lieu , lequel estoit 
plain de grans boys , de buissons et ronces. 
Et si n'estoit nul qui y peust avenir. Il luy 
avinst en devocion et luy fut advis que se 
il faisoit sa neufiesme en celuy lieu , que il 
luy amenderoit. Si fist tant que par ses 
valetz, a force de coignées et de ferre- 
mens , que ils firent une sente par laquelle 
il fust apporté oudit lieu. Et tantost qu'il 
fut dedans ladite chappelle, avant que ssT 
neufiesme fut achevée , il vit bien et cler, 
et fut sains et guéri de tous ses membres. 
Et encores est en aussi bon point, comme 
il fut oncques, la mercy Dieu et Madame 
sainte' Katherine. j> 

Le sanctuaire fut restauré sur-le- 
champ, car dans le cours de l'année 
4575, Hylaire Habert, paroissien de 
Saint Espain, faisait la chappelle de 
Madame sainte Katherine de Fièrbays; 
si en desplaisoii a sa femme et en estait 
trop marrie. 

Le bruit des merveilles qui s'opé- 
raient à Fierbois se répandit prompte; 
ment de tous côtés, et inspira la plus 
vive confiance dans l'intercession de 
sainte Catherine! Le nôiii de cette gla^ 
rieuse vierge était invoqué pour la gué- 
rison de toute sorte de maladies, et 
les pèlerins accouraient en foule à son 
autel de toutes les provinces de France. 
La reconnaissance inspira les vers sui- 
vants : 

Telle Dame doit on servir, 
Car il n'en peut que bien venir. 
Si la prions dévotement , 
Quant vendra au defiriement , 
De Paradis arons la gloire, 
Quant en nous n'ara plus mémoire. 

Ce qui semble surtout digne de re- 
marque, c'est que les chevaliers, les 
gens d'armes, les voyageurs ou les 
paysans qui tombaient entre les mains 
des Anglais, dont les bandes armées 
sillonnaient alors la France entière, 
se recommandaient à sainte Catherine 
pour obtenir leur délivrance, et fai- 
saient vœu d'aller en pèlerinage à sa 
chapelle de Fierbois s'ils étaient ren- 
dus à la liberté. 

Le livre des Miracles de Madame 
sainte Katherine contient le récit de 
ces divers pèlerinages, récit parfois 
très -pittoresque, et offrant une véri- 
table importance historique. Ce Recueil 
manuscrit se trouve à la Bibliothèque 
impériale sous le numéro 7535. 11 com- 
mence à l'année 1575, et finit en 1470. 
Mieux peut-être que dans les grandes 
chroniques du temps, oh y voit la pein- 
ture fidèle des maux qui désolaient nos 
provinces. Sous le règne de l'infortuné 
Charles VI, le pouvoir était faible, et, 

ce qui est plus déplorable, il était 
méprisé. Nos villes et nos campagnes 
étaient devenues la proie de hordes 
indisciplinées ; et durant ces luttes in- 
testines qui conduisirent la monarchie 
à deux doigts de sa perte, amis et en- 
nemis se montraient presque également 
redoutables. Les gens d'armes et les 
bourgeois qui accourent à Fierbois font 
la naïve description des désordres qui 
accablaient le pays. C'est comme un 
écho fidèle des douleurs de la nation. 
Citons ici trois faits seulement. 



I. 



Le dimanche empres la Conception No- 
stre Dame , Tan mil. ccc. iiii" et quatre , 
Loys Quentin, bourgeoys de la ville de 
Montmorillon, eçtoit allé de la dite ville 
a Lusac pour ses besongnes, et en soy 
retournant de Lusac, avint qu'il fut ren- 
contré des Anglois de Chaluscet, et le 
prindrent et le lièrent bien estroitement, 
et le misdrent en ung boys appelé le boys 

de Bauffroy, et fut au jour couchant, ung 
poy après. Et illec le laissèrent en garde 
de troys ou quatre d'eulx ; et les aultres 
allèrent a ung village appelé Armenti pour 
prandre ung bon homme qui leur avoit 
été accusé. Et quant ils furent audit vil- 
lage , ilz trouvèrent le bon homme et le 
prindrent et s'en vindrent au lieu ou ilz 
avoient laissé le dit Loys. Et le trouvèrent 
ainsi comme ils Tavoient lié. Lequel se 
voua bien dévotement a Nostre Seigneur, 
a sa benoite Mère et a Madame sainte 
Katherine, en requérant grâce et déli- 
vrance de son corps. Et tantost le plus 
suffisant vint audit Loys et trencha les 
cordes dont il estoit lié , et le fist descendre 
de dessus le cheval sur quoy il estoit lié. 
Et luy dist : deschaussez vos espérons et 
les me baillez, et vostre chapeau. Et sans 
autre chose, de leurs bonnes voluntez 
disdrent audit Loys : allez vous en, au 
nom de Dieu. Combien que ilz le lais- 
sassent aler, ils demandèrent son nom, 
et leur dist sans mentir, ainsi réputé qu'il 
fut délivré par les mérites de Madame 
sainte Katherine. Et ce a afiermé certai- 
nement par foy. 

L'an mil. cccc. xx, le îx® iour de iuillet, 
messîre lehan des Croix, chevalier, son 
frère, son nepveu et ung autre escuier 
estoient prisonniers aux Anglois en la 
ville de Vemeil ou Perche. Si avint que 
iceluy iour, le roy d'Angleterre manda 
auxdits prisonniers . qu'il vouloit qu'ils 
fussent menez le lendemain en Angle- 
terre. Et sitost qu'ils en ouyrent les pa- 
rolles , tantost après se misdrenl a genoilz 
tous , et se vouèrent a Madame sainte Ka^ 
therine de Fierboys dévotement en disant : 
très-chière Dame , plaise toy de ta bénigne 
grâce nous ayder et conforter, et prier 
Dieu pour nous, et nous'vuelles délivrer 
et mectre hors des mains de nos ennemis , 
affînque nous ne soyons menez en Angle- 
terre. Très-chière Dame, ayes pittié et 
mercy de nous , ou nous sommes a perdre 
la vie. Très-chière Dame , nous te promet- 
tons de toy aler veoir a ta glorieuse cha- 
pelle de Fierboys , eue et receue ta grâce ; 
et ne bevrons fors que eaue, tant que 
ayons accomply nostre veu. Tantost leur 

requeste faite échappèrent celle nuyt de 
ladite prison de Vemeil. Et quant ilz 
furent hors de la ville , ils trouvèrent ung 
fossé moult large plain d*eaue, parfont 
de près d'une lance, et ne le povoient 
passer, ny n'osoient pour paour de noyer. 
Si se misdrent tous a genoilz en requérant 
Taide de la dite bonne vierge qu'elle leur 
voulsist donner aide pour passer. Et tan- 
tost leur fut advis que Teaue fut appeticée 
et entrèrent en Teaue , et la trouvèrent si 
petite que elle ne leur passoit point les 
genoilz. Et par ce noble et évident miracle 
s'en vindrent rendre a Madame sainte Ka- 
therine le xviie iour du mois de iuillet. Et 
ainsi lesdits seigneurs l'ont déposé par 
leurs sermens estre.vray, en la présence 
de messire lehan Mimaut, chapellain et 
notaire, et de pluseurs aultres. 

III. 

Le lundi devant Noël xvie iour de dé- 
cembre mil. cccc. XX. advint que ung es- 
cuier appelle Baudet Lalemant , des parties 
d'Alemaigne fut prins des Anglois en la 
ville de Yillaines près du Mans. Et quant 
vint la nuytée qu'il fut prins , il fut prins 
et mis dans une maison assez forte , car 
ils. tenoient lors le siège devant la tour 
dudit lieu de Yillaines. Et lors vint le 
maistre dudit Baudet, lequel amena xii 
hommes armez pour le gar(ler celle nuy- 
tée, afûn qu'il ne eschappast. Si luy dist 
son maistre : il vous convient mettre a 
ranson ; et luy dist : vous paierez trois 
cens escus en or. Et lors luy dist son 
maistre en renoyant Dieu et la Vierge 
Marie qu'il le feroit mourir villainement, 
avant qu'il fust lendemain prime. Si com- 
menda aux gardes : gardez -le bien ceste 
nuyt , car. vous m'en repondrez. Lors firent 
faire troys fortes barres pour barrer l'uys ; 
et fut si foft barré que le dit prisonnier 
en estoit tout esmerveillé. Quant vint a 
heure de prinsomnie , ledit Baudet estant 
comme iugié a mort, si luy souvint de 

Madame sainte Katherine de Fierboys , et 
se mist en pleurant a genoulz dévotement 
en disant : ma très - souveraine Dame, je 
suys certain que tu as puissance envers 
Dieu mon créateur de ayder a tous ceulx 
et celles qui dévotement et de bon cueur 
te requièrent. le te supplie dévotement 
que tu me vueilles délivrer de cest tor- 
ment ou ie suys ; et ie me voue a toy ; et 
toy aller veoir a ta benoiste chapelle de 
Fierboys; ne iamais ne bevray de vin, 
iusques a tant que mon veu soyt acom- 
ply. Et incontinent luy fust advis que les 
gardes dofmoient, et vint a Tuys qui es- 
toit si fort barré, et y avoit a l'uys des 
paelles et des bassins affîn de le mieulx 
garder. Et tantost comme il toucha aux 
barres, il les leva et osta aussi legiere- 
ment comme si ce fust ung baston. Lors 
s'en saillit, et s'en vint a Madame sainte 
Katherine pour accomplir son veu. Et 
cecy ledit prisonnier a iuré estre vray en 
la présence de frère Pierre Belin , prieur 
de saint Biaise, Tacques Amissel, lehan 
Mimaut, prestres, gardes de la dite cha- 
pelle, et pluseurs aultres, le iour de la 
Typhaine, Tan conune dessus. 

Les chevaliers qui dans leur détresse 
réclamaient Fassistance de sainte Ca- 
therine, n'étaient pas tous sans répu- 
tation , témoins ceux qui li^^urent dans 
la pièce suivante, une des plus curieuses 
du recueil. 

Le vie iour de iuing Tan mil. cccc. xxviii. 
lehan du Gbastel Genevois vint en la cha- 
pelle de céans en voiage , lequel s*estoit 
voué a Madame sainte Katherine pour 
douhte et crainte qu'il avoit eue de son 
ennemy mortel , Jehan Le Paintre , anglois 
d'Angleterre. Lequel Jehan du Ghastel es- 
toit sorti tout armé hors de la ville de 
Vendosme avec Regnault Guillaume , frère 
de Lahire et plusieurs aultres gens d'ar- 
mes, environ trois trez d'arc loing de la 
ville a rencontre des Anglois qui estoient 
venuz courre devant ladite ville. Si advint 
que ledit du Ghastel se avança pour ce 
qu'il vit que lesdiz Anglois prenoient pri- 
sonnier ledit Regnault Guillaume. Si fust 
arresté du dit Paintre de prime face ledit 
lehan du Ghastel. Et dist celuy Paintre 
anglois audit Jehan du Ghastel : rends toy ; 
et ce luy dist par plusieurs foys : rends 

toy. Et adoncqiies ledit du Ghastel soy 
voyant tout seul , et que ses compaignons 
estoient loing de luy, si dist audit Anglois 
en cette manière : je me rends ; sans 
aultre chose dire , et sans la foy, ne dire 
rescoux ou non rescoux. Et incontinent 
comme ils le destroussoient , si arrivèrent 
ses compaignons et le rescoussirent. Et 
adoncques s'en ala ledit lehan du Ghastel 
avecques ses compaignons. Et après en- 
viron troys ou quatre iours que ledit an- 
glois s'en fut retourné a La Ghartre en la 
garnison , si manda audit du Ghastel qu'il 
alast tenir prison a luy audit lieu de la 
Ghartre , et qu'il estoit son prisonnier, et 
qu'il avoit le serment haillé et la foy. Lors 
lui rescrivit le dit du Ghastel, et luy 
manda qu'il n'en estoit riens, et que 
oncques ne luy avoit baillé la foy. De 
rechief lui manda et rescrivit ledit anglois 
que si avoit promis la foy et a luy rendu 
rescoux ou non rescoux. Et encores de- 
rechief rescrivit et manda le dit anglois 
audit du Ghastel defûance , et luy iura la 
mort. Lors ledit du Ghastel print et receut 
ladite defûance et le gaige dudit anglois 
seurement et hardiement, et le leva en 

disant qu'il ne luy avoit point baillé la 
foy, et qu'il ne s'estoit point rendu res- 
coux ou non rescoux. En cette querelle 
combattit ledit lehan du Ghastel avec ledit 
anglois et furent faictes les lices a Yen- 
dosme. Et paravant la bataille et qu'ils 
entrassent en lices ledit Jehan du Ghastel 
promist a Dieu et a Madame sainte Ka- 
therine de Fierboys , a laquelle il se voua 
et recommanda dévotement, que s'il po- 
voit avoir victoire de son ennemy mortel 
Jehan le Paintre anglois, il se rendroit 
et iroit louer et mercier Dieu, Nostre 
Dame, et la dite vierge Madame sainte 
Katherine en sa chapelle de Fierboys. Et 
promist a Dieu , a Nostre Dame et a la- 
dite Madame sainte Katherine, que s'il 
avoit victoire, il ne tueroit point ledit 
anglois , mais le prendroit a prisonnier et 
mettroit a finance. Si combattirent en- 
semble le iour de l'Assumption Nostre 
Dame mil. cccc. xxvii., et eut la victoire 
le dit Jehan du Ghastel ; et se rendit a luy 
ledit anglois disant : que faulsement avoit 
maintenu la querelle, ne que ledit du 
Ghastel avoit baillé la foy^ ne rendu a luy 
rescoux ou non rescoux. Si vint et arriva 

ledit lehan du Chastel tout armé du har- 
nois de son dit ennemy en la chapelle de 
céans , Fan et iour dessusdits , en remer- 
ciant et louant Dieu, Nostre Dame, et 
Madame sainte Katherine de la victoire 
qu'il avoit eue de son dit ennemy mortel 
lehan le Paintre, lequel avoit iuré qu'il 
emporteroit au Mans la teste du dit lehan 
du Ghastel. Auiourd'hui fait et accomply 
son veu en la chapelle de céans , et haillé 
et offert ledit hamois a en faire mémoire 
perpétuel , et tout ce que" bon semblera 
aux seigneurs de céans. Et tout ce que 
dit estre vray tesmoignerent plusieurs 
gentils hommes , c'est assavoir : Monsei- 
gneur le bastard d'Orléans, le bastard de 
la Marche, Lahire et plusieurs autres. » 

Ces noms et ces dates rappellent in- 
volontairement le souvenir de Jeanne 
d'Arc. L'héroïne, en 1450, était tombée 
au pouvoir des Anglais. Nos populations 
fidèles gémissaient de ce malheur, et 
priaient le Ciel de protéger la Vierge 
courageuse qui avait si glorieusement 
combattu pour la délivrance de sa pa- 

trie. Ces prières, hélas ! né furent pas 
exaucées. Chacun sait comment des 
guerriers, vaincus les armes à la main, 
se vengèrent lâchement, en faisant mon- 
ter sur le bûcher une jeune fille deve- 
nue leur prisonnière. 

Le vendredi 5 mai 1450, Jean Bou- 
cher, licencié en droit, chanoine des 
Églises de Tours et d'Angers , célébra 
dans la chapelle de sainte Catherine 
une messe d'actions de grâces pour 
une faveur qu'il avait obtenue du Ciel. 
< In presenti capella missam alta voce 
lam pro rege, Puella Deo digna, et 
regni hujus prosperitate et pace cele- 
bravi. » Il pria pour le Roi, pour la 
Pucelle digne de Dieu , et pour la pros- 
périté et la paix du royaume. CeUe 
phrase du bon chanoine de Tours et 
d'Angers n'est-elle pas, dans sa sim- 
plicité, pleine d'éloquence et comme 
l'expression de la reconnaissance po- 
pulaire ? Ces trois mots : Puella Deo 
digna, s^ont une protestation contre les 

calomnies inventées par de perfides 
ennemis, qui auraient voulu détruire 
Tauréole qui entourait la tête de la 
vierge de Domremy. 

Plusieurs faits historiques de la plus 
haute importance sont mentionnés dans 
le livre des Miracles de Madame sainte 
Katherine, tels que la guerre de Flandre 
en 1 ZS2 , les guerres d'Allemagne et de 
Hongrie, les Journées de Verneuil, de 
Saint- Denis et des Suisses, etc. Nous 
publions toutes les pièces où ces évé- 
nements sont indiqués par des témoins 
ou plutôt par les acteurs eux-mêmes, 
quelque obscurs que soient aujourd'hui 
leurs nom«. Depuis longtemps l'oubli 
pèse sur la tombe de ces guerriers aux- 
quels la gloire promit un jour une re- 
nommée immortelle. N'est-ce pas un 
devoir pieux de né^pas laisser s'éteindre 
à jamais leur mémoire ? 






LES MIRACLES 

DE ' 

MADAME SAINTE KATHERINE 

DE FIERBOrS. 



L'an mil trois cens soixante et quinze. 
Le voiage de Madame sainte Katherine 
appela Fierboys, estant en la parroisse 
de Sainte Maure , ou diocèse de Tours en 
Touraine; et fut trouvé par ung pro- 
domme dudit lieu appelle lehan Gode-: 
froy ; en laquelle chapelle sont avenuz et 
aviennent de iour en iour beaulx miracles, 
la mercy Nostre Seigneur et la Sainte 
Vierge Mère qui le porta, à la prière et 
requeste de Madame sainte Katherine. 



Si prions sainte Katherine , 
En Dieu parfaite et entérine. 
Que Dieu puissions si bien servir 
Qu'en Paradis puissions venir. 
Âmen. 



(.- 

I. 
r Année 1375.) 
(L'an mil trois cens soixante et quinze) 
avint que quant Hylaire Habert, parois- 
sien de saint Espain faisoit la chappelle 
de madame sainte Katherine de Fierboys 
si en desplaisoit a sa femme et en estoit 
trop marrie dont il venoit faire la dite 
chappelle et laissoit sa besongne a faire. 
Si requist sa femme a Dieu que iamais il 
n'en peust retourner ne venir a Tostel. 
Et tant il luy avint qu'elle cheut comme 
celle qui estoit morte. Elle avoit les yeulx 
et la bouche close, sans parler, sans bou- 
ger, devint toute roide comme ung bas ton, 
ne oncques ne s'en revint a tant que son 
seigneur vint de la dite chappelle. Et la 
trouva en celuy point. Si la voua a ma- 
dame sainte Katherine , et promist de la 
luy mener, se il luy plaisoit la luy rendre 
en vie et en santé. Si tost qu'il eut fait sa 
prière, les yeulx lui ouvrirent et com- 
mença a parler, et fut en bon point, aussi 
bien comme elle avoit oncques esté. Et 
tantost il la mena a la dite chappelle, et 
illecques fist son oblacion et sen ala toute 
saine. 

II. 

: Année 1380. ) 

Le sabmedi , vigile de la Penthecouste , 
mil troys cens iiii" , Perrot Chapon , par- 
roissien de Saint Sauveur près de Lu- 
zarché , est venu a la chappelle de céans 
soy rendre et mercier madame sainte Ka- 
therine de la grâce qu'elle luy a impetrée 
envers nostre Seigneur de la délivrance de 
son corps, lequel fut prins des Anglois 
de chaines et y fut ung mois tout enferré; 
ne nulle délivrance de soy ne pou voit 
trouver. Si se voua a madame sainte Ka- 
therine, que s'il povoit eschapper sans 
finance, que il se rendroit en la chappelle 
de céans. Et tantost son veu fait que il 
fist estant prisonié, et aussi sa femme se 
voua environ celle heure , et tantost il se 
endormit, et au reveiller se trouva en la 
salle de sa maison tout enferré. Et est 
venu en la chappelle de céans rendre' 
grâces a nostre Seigneur et a la Vierge , 
et a ce iuré estre vray. 

III. 
( Année 1383 ] 

L'an de grâce mil. ccc. iiii" et troys , 
le jeudy empres Pasques , vint en la cha- 
pelle de céans Clément de La Bière, du 
diocèse de Xaintes , près de la Rochelle , 
de la paroisse d'Estre , lequel puis Noël 
en ça estoit prins prisonnier des Anglois 
de Ghaluceau , luy et plusieurs autres. Et 
comme ils furent prins, iceluy Clément 
fut moult fort lié par les bras derrière le 
dos, et les piez par dessoubz le ventre 
d'ung cheval qu'il avoit. Et le menèrent 
bien xx et deux lieues, jusques au lieu 
de Chalucet. Et comme iceluy Clément se 
vit sy près du fort des Ânglois, reclama 
madame sainte Katherine et se voua a 
elle a soy rendre en la chapelle de céans , 
devant la Penthecouste prochaine venant , 
mais qu'elle le voulsist délivrer de sa 
prison. Et tantost le veu fait les cordes 
dont il estoit lié par les jambes cheurent 
a terre, et voyant tous les Anglois s'en 
ala le cheval tout sauf, et mesmement 
celuy qui le devoit garder dist aux aultres 

que iceluy prisonnier s'en aloit. Et ce a 
affermé par son serment. Presens Guil- 
laume Le Fournier de la dite paroisse, 
Guillaume Tricot et aultres. 

IV. 

( Année 1383. ) 

L'an de grâce mil. ccc. iiii" et troys , le 
sabmedi emprez Pasques, vint et se ren- 
dit en la chapelle de céans Guillaume 
Oade Galoys, disant et affermant par sa 
foy et serment que en Tan précédant, 
entre la feste de Toussains et Noël , troys 
iours avant la bataille que fist le Roy 
nostre sire en Flandres , et dont il eut la 
victoire contre les Flamands et gens in- 
obediens, iceluy Guillaume Oade estoit 
logié a Poperigne en Flandres, a deux 
lieues et demye près dlpre, avecques 
grant quantité des gens d'armes qui a 
ung sabmedy environ mynuit se deslo- 
gèrent et alerent de Poperigne, et en 
icelle boutèrent le feu partout. Et en celle 
heure se dormoit et repousoit ledit Guil- 
laume et son varlet en son logeis ou il 
estoit logié. Et tantost comme iceux gens 
d'armes furent esloignez, vindrent illec 
grant quantité de Flamans et gens d'armes 
de leur party, tant que toute la \ille em- 
plit. Et lors comme le dit Guillaume et 



^ 

son varlet oyrent la noyse d'îceulx, ilz 
s'en yssirent hors de Tostel et cuiderent 
eulx en aller et fouir, et réclamèrent ma- 
dame sainte Katherine de Fierboys ; et a 
icelle heure se voua ledit Guillaume. Et 
lors trouvèrent gens de toutes parts qui 
leur courirent sus. Si s'en alaet eschappa 
ledit varlet par sa diligence et par grâce 
de Dieu et de sainte Katherine. Et ledit 
qui vit qu'il ne povoit eschapper ne ré- 
sister se bouta en une maison couverte 
de chaume; et ne sceurent iceulx Fla- 
mants qu'il estoit devenu. Et monta ledit 
Guillaume sous le tet.d'icelle maison, et 
'* y fust iusques a lendemain. Et comme 

avint que le feu eut arses toutes les mai- 
sons d'environ icelle , ledit Guillaume 
voyant les autres maisons cheoir toutes 
ardans contre icelle , et le feu devant et 
derrière entrant en icelle , se reclama et 
voua de rechief a Madame sainte Kathe- 
rine de Fierboys . Et s'en saillit hors d'icelle 
maison et s'en cuida aller. Si encontra 
Flamants de toutes parts qui lui courirent 
sus , et tant que ledit Guillaume ne povoit 
plus fouyr. Si luy convint saillir en une 
grant rivière et parfonde pour cuider fouir 

a la mort, et alla au fons. Et comme il 
fut ressours amont se print a nager et 
passa a l'autre costé d'icelle rivière. Et 
luy issu dehors tantost fut prins des Fla- 
mans qui estoient courus ou devant de luy ; 
coupperent et estèrent sa bourse et son 
argent qui pendoit a sa poitrine. Et comme 
ils cuiderent le tuer et ferir sur luy o 
leurs haches et o leurs picques , et recla- 
mant Madame sainte Katherine s'en es- 
chappa et alla devant eux. Et fut troys 
iours ainçoys qu'il peust retrouver ses 
gens, pendant lesqueulx trois iours trouva 
des Flamans en plusieurs autres lieux qui 
rien ne luy mesurent. 

V. 



Le mardi avant la Translation saint 
Martin ^ , furent en la chapelle de céans 
quatre hommes d'ung villaige près de la 
paroisse de la Souterraine, ou ils furent 
prins par gens d'armes anglois d'une gar- 
nison estant a six lieues de la dite Sou- 
terraine , et furent menez les dessusdiz 
quatre hommes par les diz Anglois en 
leur dit fort. Et illec les lièrent tant es- 
troitement comme ils peurent et les bâ- 
tirent moult grandement , et puis s'en 
alerent disner. Et lors les dits prisonniers 
d'une Yolunté se vouèrent a Madame 
sainte Katherine de Fierboys , mais qu'il 
luy pleust qu'ilz peussent eschapper sans 
ranson de la dite prison , et sans bleceure , 
ilz la voirroient en sa chapelle de Fier- 
boys , et y feroient offertes. Lors inconti- 
nent les liens dont ils estoient liez leur 
cheurenl des mains et des piez , et vin- 

1 Cette pièce n'est pas datée, mais elle se 
trouve relatée entre une pièce de 1381 et une 
autre de 1387. • 

drent hors dudit fort, parmi la court, 
pardevant eulx ; et yssirent parmi la porte 
dudit fort qu'ils trouvèrent ouverte , sans 
ce que portier ne autre de céans leur dit 
nulle contrariété ; et trouvèrent des com- 
paignons de guerre qui avoient esté a les 
prendre, qui ne les cogneurent ny ne 
leur dirent oncques - rien , ny ne leur 
firent nul mal; mais s*en vindrent en 
leurs hostels. Et vindrent pour accomplir 
leur dite promesse a Madame sainte Ka- 
therine en la chapelle de céans ensemble 
eulx, leurs femmes et leurs enfans, le 
sabmedi empres les Octaves de ladite 
Translation saint Martin , et jurèrent et 
affermèrent les dessus dits ce que dit 
est éstre vray par leurs semiens en la 
présence de plusieurs notables personnes 
venues de Vendosme ledit jour en voyage 
en la chapelle de céans. 

VI. 

(Année U10.) 

Le vendredi avant la Magdelaine , Tan 
mil. cccc. et x. vint en voyage en la cha- 
pelle de céans , ung homme appelle Tho- 
mas du Mont, pour lequel et pour ung 
aultre appelle PerrinetrAuvergnaz,Dieu, 
a la requeste de Nosire Dame , et de ma- 
dame sainte Katherine, fist ung moult 
noble et évident miracle. Lesqueulx furent 
prins entre Paris et Montleheri , des Bour- 
goignons des gens au Rousselet et a Fer- 
rebouc. Et furent menez a Corbail ; et la 
furent mis avecques troys aultres com- 
paignons en une estroite fosse bien pro- 
fonde de la haulteur d'une lance ou envi- 
ron , et pardessus une très grosse roche , 
affin qu'ils ne s'en pussent sortir. Et la 
estoient moult asserrés , et y furent bien 
quatorze moys, troys jours; et leur de- 
mandoit Ton si grant ranson, que tous 
leurs amis eussent eu trop a faire de la 
poier. Et parcequ'ilz ne vouloient pas 
consentir, ilz furent mis au pain et a 
Teaue moult estroitement durant le dit 

temps de xiiii moys et trois iours, tant et 
en telle manière que leurs troys compai- 
gnons moururent dans la fosse , et avoit 
bien huit ipurs que le derrenier estoit 
trespassé, pourquoy les dits Thomas et 
Perrinet enduroient moult grant puan- 
tize et ordure. Si requeroiejit dévotement 
la Vierge Marie et Madame sainte Kathe- 
rine de Fierboys qu'il leur pleust prier 
Dieu qu'il les delivrast de l'ordure ou ils 
estoient. Si se misdrent a genoulz, leurs 
visaiges le plus droit qu'ils peurent envers 
la chapelle de madame sainte Katherine de 
Fierboys, et se y vouèrent d'y faire leur 
voyage le plus tost qu'ils pourroient estre 
eschappez. Et incontinent leur veu fait, si 
s'en dormirent, et au reveiller se trou- 
vèrent dessus la fosse , et la roche remuée 
aussi comme deux tours, laquelle roche 
estoit si pesante qu'il failloit bien deux 
hommes a la tourner. Et estoit la dite 
fosse en la tour de Gorbail, la ou la ri- 
vière de Saine se fourche. Et trouvèrent 
ung bateau, et passèrent sains et sauves. 
Et d'ilec se rendirent à Montlehery, et 
morut ledit Perrinet l'Auvergnaz, en cui- 
dant accomplir son voyage , pour cause de 

la pestilence qu'ilz avoient soufferte en la 
prison. Et fust ledit Thomas longuement 
malade avant qu^ll peust faire son voyage. 
Et a dit et déposé la chose estre vraye par 
la foy de son corps, en la présence de 
lehan Ghermeteau , garde de la dite cha- 
pelle et de pluseurs aultres. 

VII. 

(Année im.) 

L'an mil. cccc. xiiii. le ieudi après la 
Purification Nostre Dame passèrent par 
le Pont de Ruen le sire de Gaucort et 
Remonet de la Guerce, avec eulx une 
grande compaignie de gens d'armes, et 
laissa ung homme d'armes en Thostel de 
lehan de Balan et Loyse sa femme une 
bouges qu'il oublia oudit hostel , esquelles 
beuges avoit six tasses d'argent, et les 
avoit l'on prinses et emportées furtive- 
ment, sans ce que ledit de Balan et sa 
femme en sceussent riens. Si advint après 
la ioumée dessus dite audit hostel l'homme 
d'armes a qui estoient lesdites bouges pour 
les demander ausdiz lehan de Balan et sa 
femme. Si furent moult dolens et marriz , 
car le dit homme d'armes les vouloit moult 
fort contraindre de les rendre. Si fut vray 
que quand ladite femme vit qu'il estoit 
force qu'elle rendit lesdites bouges, ou 
qu'elle et son mary en fussent moult 
grandement endommaigés, si ne sceut 
que fayre, ne quel remède y mestre. Fors 

tant seulement elle se recommanda a 
Dieu, a Nostre Dame, et a Madame sainte 
Katherine de Fierboys , et promist et voua 
que s*il luy plaisoit de prier Dieu pour 
elle, et que par son intercession les bouges 
fussent trouvées, elle se rendroit en la 
chapelle de céans piez nus. Si se rendit 
ainsi qu'elle avoit promis en ladite cha- 
pelle, et list chanter une messe. Et au 
plus tost que la messe fust finie, nou- 
velles luy vindrent en ladite chapelle que 
les bouges estoient trouvées. Et est vray 
que la nuyt dont elle s'en estoit partie, 
au soir les bouges furent apportées en 
Teglise dudit Pont de Ruen, et y furent 
trouvées au matin , et fut chose approvée 
par pluseurs personnes. 

VIII. 

(Année 4418.) 

L'an mil. cccc. xviii. ung gentilhomme 
fréquentant les armes, appelé Gasin du 
Boys, estoit en garnison ou chasteau du 
Beau Mont sur Oyse, lequel chasteau le 
duc de Bourgoigne assaillit , et dura Tas- 
sault trois iours et troys nuiz, et faillit 
qu'il fust prins par force; et tant qu'il 
fut prins , Ton trencha les testes a vingt 
gentils hommes qui estoient dedans ledit 
chastel. Et y estoit le dit Gasin et plusieurs 
autres. Lequel Gasin fut prins et mené en 
ung villaige environ deux lieues de Beau- 
mont, et la fut enfermé en une huche 
fermante de clef, et en oultre fut liée la 
dite huche d'une moult grosse corde tout 
a travers, a l'endroit de la claveure, et 
estoit l'intention de celuy qui l'avoit prins 
de luy faire lendemain trencher la teste , 
selon ce qu'il entendit ; et fist coucher ung 
homme dessus ladite huche , affin qu'il ne 
peust trouver, manière de soy en sortir 
ne eschapper. Si avint que ledit Gasin es- 
tant enfermé en ladite huche , soy voyant 

en péril de mort , se remembra des granz 
vertus et miracles que Bieu faisoit a la 
requeste de la glorieuse vierge madame 
sainte Katherine , et du noble voyage qui 
estoit a sa chapelle de Fierboys ; soy voua 
a madame sainte Katherine en luy sup- 
pliant qu'elle pleust estre a son ayde en- 
vers Dieu en telle 'manière qu'il peust 
eschapper, et incontinent qu'il seroit es- 
chappé , il se rendroit et yroit en voyage 
a ladite chapelle de Fierboys. Et si tost 
qu'il eust fait son veu et sa requeste , la 
corde dont estoit liée la huche rompit, 
et s'ouvrit ladite huche , et s'en yssit ledit 
Gasin, sans que celuy qui estoit dessus 
la huche en sentist ne apercent rien. Et 
estoit celuy qui l'avoit prins couché en la 
chambre ou estoit ladite huche , luy et sa 
chamberiere, qui oncques n'en ouyrent 
riens. Et quant ledit Gasin fut hors de la 
huche , si ne povoit trouver manière com- 
ment il s'en peust yssir de la maison. Si 
regarda une fenestre bien haulte de la 
haulteur de deux hommes , ou environ , 
tant qu'il n'y povoit actaindre, et ne trou- 
voit de quoy y povoir monter. Si requist 
de rechief a madame sainte Katherine que 

ainsi vrayment que par sa prière et re- 
queste il s'en estoit yssu de la huche, 
qu'il luy pleust le mectre hors de la mai- 
son. Et après sa requestefaicte, il trouva 
que sa poictrine fut a l'endroit de la fe- 
nestre , et luy fust ad vis que l'on le sourdit 
par dessoubs les esselles. Et adonc s'en 
yssit hors de la maison, et se rendit a 
Greel ; et plusieurs logeys de gens d'armes 
passa qui estoient bourgoignons ; et beut 
et mangea avec eulx, et oncques ne luy 
meffîrent. Et ce que dit est a iuré estre 
vray par la foy et serment de son corps. 

IX. 

( Année 1421* ) 

Le vendredi après la saint Michiel, 
mil. cccc. xxi. Guillaume Guy, escuyer, 
natif du Pays de Piregort fut prins des 
Anglois a Rogemont en Beauce, entre 
Acheres et Blevies, et le menèrent a 
Pontoyse es forbourgs ; et le misdrent a 
finances, a. la somme de cinquante escus 
d'or. Et le misdrent a cheois de poier la 
dite finance , ou de faire rendre deux pri- 
sonniers anglois. Si le boutèrent dedans 
pipe sur bout, et l'enfermèrent dedans, 
la nuyt dudit vendredi ; et misdrent deux 
grans tables dessus , et ung Anglois cou- 
cbié dessus lesdites tables. Et en celle 
nuyt, ledit escuyer se voua a Madame 
sainte Katherine , en luy requérant qu'elle 
priast Dieu pour luy qu'il le voulsist déli- 
vrer. Et tantost environ minuyt, il trouva 
les tables toutes desjointes, Tune decza, 
l'autre delà , et l'Anglois a terre endormy. 
Et adonc s'en yssit hors de la pipe et s'en 
eschappa sain et sauf par la grâce de Dieu 
et de madame sainte Katherine; par le 

rapport de Thomas Bonvallet, escuyer; 
lehan Fardeau, et Clément L'Evesque, 
estans tous de la compaignie Alain Giron , 
lesqueulx ont dit et déposé par leurs 
sermens les choses dessus dites estre 
vrayes. 



— 38 — 

X. 

( Année U23. } 

Le Txlmfi du moys d'apvril, Tan mil. 
cccc. vingt troys, vint en la chapelle de 
céans ung appelle Perrin Gougeon , de la 
parroisse de saint Germain de Relay, le- 
quel fust prins des Bourguignons le di- 
manche devant, au- soir, environ soulail 
couchant, et estoient sept Bourgoignons 
a le prandre, luy et ung aultre appelle 
Moricet Girart; et si les lièrent et les 
coupplerent ensemble , et especiallement 
ledit Perrin fut lié de troys cordes moult 
estroitement, et se vouèrent a Madame 
sainte Katherine de Fierboys. Et inconti- 
nent leur veu fait, ils se trouvèrent tous 
desliez au veu et au sceu des Bourgoi- 
gnons, et ne leur en portèrent oncques 
rigueur, ne firent mal , ny ennuy ; et se 
allèrent reposer en ung boys, et s'en 
dormirent, et ainsi eschapperent. Et ce 
a iuré estre vray ledit Perrin par la foy 
de son corps; a ce presens Guillaume 
Tallebot, Perrin Briant, frère Gilles Le- 
court et pluseurs aultres. 

XI. 

( Année U23. } 

Le vi« iour du moys de may, l'an dessus 
dit ( mil. occc. vingt troys ) Guillaume 
Bressin, natif de Saint Brieuc en Bre- 
taigne, vint en la chapelle de céans, lequel 
environ la saint Michiel passée avoit esté 
prins des anglois. Et fut mené a Rouan, 
et mis en la fosse , et enferré ; et estoient 
deux; et s'en ala l'autre et demoura ledit 
Bressin plege pour le tout. Et devoit re- 
tourner l*aultre et aporter la ranson d'eulx 
deux. Lequel ne retourna point, ny ne 
vint, ny n'envoya. Et tant que le dit 
Bressin demoura en prison, l'espace de 
xvii sepmaines. Et luy estant moult des- 
conforté, luy souvint de la Vierge Marié 
et de Madame sainte Katherine de Fier- 
boys , «u il se voua. Et son veu fait et son 
oroison , incontinent les Ânglois le défer- 
rèrent et misdrent hors de la fosse. Et 
adoncques s'eloingna d'eulx, et leur es- 
chappa , et s'en ala sans ranson , et sans 
ce que personne luy meffeist. Et croit fer- 
mement ledit Bressin qu'il ne fust point 

eschappé si ne fust par Fintercession de 
la Vierge Marie et de Madame sainte Ka- 
therine. Et ceste chose a déposée estre 
vraye par la foy de son corps , en la pré- 
sence demessireKyrthrizian, garde pour 
lors de la dite chapelle , de messire lehan 
Bredur, et de pluseurs aultres. 



XII. 

( Année 1423. } 

Le xie iour de iuing, Tan mil. ccçc. vingt 
trois. lehan de Pons, de la parroisse de 
Musnet en Berry, vint en la chapelle de 
céans pour accomplir son veu. Lequel 
avoit esté t>nns le vi« iour dudit moys des 
Escossoys ou dit pais de Berry. Lequel 
\ lehan Perdrieux chassoit aux perdrîx le dit 
iour vie de iuing en Torée d*ung bled , et 
au ioignant avoit sept hommes qui labou- 
roient, et furent prins tous sept avecques 
luy desdits Escossoys ; lesqueulx Escossoys 
avoient nagueres esté destroussez illecques 
auprès de brigans. Si les menèrent tous 
huit a ung chesne. Si pendirent les sept 
tous audit chesne , et les firent mourir. Et 
demoura ledit Perdrieux le derrenier a 
pendre, parcequ'il avoit requis ou nom 
de Dieu a celuy qui le tenoit qu'il fust 
pendu le derrenier a celle un qu'il eust 
terme et espace de requérir a Dieu mercy 
et pardon. Et vit devant luy pendre et 
estrangler tous les sept dessusdij;. Si se 
voua dévotement a madame sainte Rathe- 

rine de Fierboys qu*il luy pleust luy im- 
petrer grâce envers notre Créateur. Si 
fust pendu le derrenier bien baultement 
audit chesne, et ataché d*ung licoul presque 
tout neuf. Et quant celuy qui le pendit fut 
monté a cheval, et eut chevauchié après 
les autres qui s'en aloient devant, quant 
il fut environ ung tret d*arc dudit chesne , 
le licoul dont estoit atachié le dit Perdrieux 
rompit par le melieu, et cheut sur ung 
tas de pierres rudes et agues , et oncques 
ne luy firent mal non plus que sur une 
coite; et ne sentoit nulle angoesse que 
fust tant comme il fust attachié, mais luy 
sembloit que on le soustenoit par les piez. 
Si vint acomplir son veu Tan et iour des- 
susdiz en la chappelle de Fierboys mercier 
madame sainte Katherine; et aporta le 
licoul rompu. Et iura et déposa par la foy 
de son corps que ce luy estoit avenu en 
la forme et manière dessusdite , en la pré- 
sence de frère lehan Ghermeteau, garde 
pour lors de la dite chapelle , messire Ni- 
colas Paon , frère Gilles Lecourt , messire 
Pierre Trincart, et pluseurs aultrès. 

XIII. 

( Année 1425. } 

Le xiii« iour de Janvier, Tan mil. cccc. 
XXV. Jehan Ducoudray, natif de Saumur, 
et Jehan Gourtin, de la paroisse d'Ai'gentré 
près liaval Guion, sont auiourd*huy venus 
en voiage en la chapelle de Madame sainte 
Katherine de Fierboys , lesqueulx ont dit 
et révélé le miracle qui s'ensuit. C'est as- 
savoir que la vigile de Noël derreniere- 
ment passée, ils se eschapperent de la 
prison des anglois, ou ils estoient, dedans 
le chastel de Belesme. Liesqueulx y avoient 
esté, c'est assavoir ledit Jehan Ducoudray 
par l'espace de trois ans et demy, et ledit 
Courtin, depuis la ioumée de Verneil ; et 
en la compaignie de plusieurs aultres es- 
toient moult griefvemint empriBonnez , les 
ungs enferrez, les autres ou sep. Si se 
essaierent et eurent pensées d'eulx cuider 
eschapper par plusieurs foys, mais re- 
mèdes n'y povoient trouver en manière 
que fust. Si se vouèrent tous a Madame 
sainte Katherine ladite vigile de Noël, et 
en especial ledit Jehan Ducoudray et lehan 

Courtin promisdrent d'eulx rendre et aler 
en voiage en la chapelle de Madame sainte 
Katherine de Fierboys , si tost qu'ils pour- 
roient estre eschappez de la dite prison. 
Et' la vigile de Noël, après qu'ils eurent 
fait leur requeste a Madame sainte Kathe- 
rine, si se desemprisonnerent tous et s'en 
yssirent en la présence du geôlier, lequel 
crya si fort que toute la ville s'esmeut. Si 
monta ledit lehan Ducoudray le premier 
sur le mur de la ville, et trouva le guet 
lequel le print et l'embrassa. Et adoncques 
ledit leban getta le guet dessus le mur a 
terre, et dist a ses compaignons que ne 
se esbahissent point, et que Madame sainte 
Katherine estoit a leur aide. Si se laissèrent 
couler dessus le mur es doves ; et eschap- 
perent par la grâce de Dieu et de Madame 
sainte Katherine ; et estoit hault le mur 
de la haulteur de deux lances ou environ. 
Et ont iuré ce estre vray par la foy de leur 
corps , en la présence de messire Richart 
Kyrthrizian, garde de ladite chapelle, 
Robert Gomabel, et pluseurs aultres. 

XIV. 

( Année 1425. } 

L'an et iour dessusdiz (13 Janv. 1425) 
vint en voiage a la dite chapelle ung gen- 
tilhomme appelle lehan Godelin, de la 
paroisse de Besse sur Braie, lequel fut 
prins des Ânglois le iour de la my aoust 
derreniere passée. Et lendemain fut mené 
au gibet avecques six de ses compaignons, 
lesqueulx six il vit tous pendre devant luy 
audit gibet, et a Teure qu'il vit pendre 
le premier, si se voua a Madame sainte 
Katherine en la suppliant qu'iï luy pleust 
le garder de mourir si vilainement. Si 
demoura et fut emmené sans mal luy 
faire, et fut a ranson. Et a iuré la foy de 
son corps ce estre vray. Presens les des- 
susdiz, messire Richart et Gomabel, et 
aultres personnes. 

XV. 

(Année 14S5J 

Le v« iour de Février, Tan mil. cccc. 
XXV. lehan Hurpois de la Ghartre sur le 
Lair, est venu en la chapelle de sainte 
Katherine de Fierboys en voiage. Lequel 
fut prins des Anglois audit lieu de la 
Ghartre , quant elle fut prinse desdiz An- 
glois; lequel se voua a madame sainte 
Katherine quand il les vit arriver a la 
Ghartre. Et tantost prinrent la ville et 
tuèrent grant quantité de gens ; et oncques 
ne luy firent mal , fors qu'ils le misdrent 
plusieurs fois en huches, en forciers, et 
en fers. Si advint après qu'il fut mené à 
Alençon ; ils le firent troter a pié a terre 
de leurs chevaulx, en alant audit lieu 
d' Alençon. Si devint si las qu'il ne peut 
plus aler en manière que fust; si desiroit 
plus la mort que là vie, et dist a son 
maistre qui le menoit : Mon maistre, je 
vous pry et requers , puisque aultre grâce 
ne me voulez faire, qu'il vous plaise me 
ouster hors de la vie de cest monde. Et 
adoncques luy dist l'Anglois , puisque tu 
veulx mourir, je te feray tantost mourir. 

Si le tira derrière ung buisson , et traisit 
son «Bpëe toute nue. Et adonc le dit lehan 
se mist a genoulz et requist dévotement 
madame sainte Katherine qu*il luy pleust 
estre a son ayde. Et adoncques Tanglois 
le ferit trois fois le plus fort qu'il peut 
ferir sur le coul tout a nu. Et oncques ne 
Tentama, ny ne blessa, ny ne luy fist mal. 
Et quant Tànglois vist et apercent qu*il ne 
Tavoit point blessié , si le laissa , et appella 
ung aultre anglois qui avoit ung cheval en 
destre, et le fist monter dessus. Et si a 
dit ledit lehan qu'il ouyt depuis dire a 
Tanglois que quand il eut feri les troys 
coups , et vit qu'il n'estoit point blessié , 
qu'il luy souvint de Madame sainte Kathe- 
rine , et pensa bien que ledit Jehan s'estoit 
recommandé a elle ; et adonc il eut pitié 
de luy. Si fust mené a Âlençon. Et quand 
Le Mans fust prins , il y fust mené ; et se 
eschappa sans payer ranson , par la vertu 
et prière de la glorieuse vierge Madame 
sainte Katherine. Et a iuré ledit lehan 
par la foy de son corps estre vray, en la 
présence de messire Richart Kyrthrizian , 
frère Gilles Lecourt, gardes de la dite 
chapelle, et pluseurs aultres. 

XVI. 
( Année 14S6. } 

Le derrenier iour d*avril , Tan mil. cccc. 
xxvi. deux compaignons de la garnison de 
Beaumont de la Ronse , ung appelle Fran- 
çoys Dye, et Taultre lehan Gilbert, sont 
auiourd'huy venuz en la chapelle de céans. 
Lesqueulx furent nagueres prins des An- 
glois et menez a la Charte sur le Lair. 
Si furent sept iours en fers et en ceps ; 
et se vouèrent a Madame sainte Kathe- 
rine qu'il luy pleust prier Dieu qu'il les 
voulsist délivrer de la prison ou ils es- 
toient, et incontinent qu'ils pourroient 
estre dehors , ils yroient mercier Madame 
sainte Katherine en sa chapelle de Fier- . 
boys. Et leur veu fait, se déferrèrent les 
mains. Et adoncques s'en sortirent de la 
prison, tous deulx encouplez ensemble en 
une paire de fers. Si attachèrent leurs 
fers le plus haut qu'ils peurent , et adonc- 
ques montèrent sur les murs de la ville, 
lesqueulx murs en celuy endroit sont bien 
haults d'une lance et demye. Si se lais- 
sèrent cheoir a val en priant Madame 

sainte Katherine qu'elle les voulsist garder 
de péril , et cheurent a bas , et oncques ne 
se firent mal. Si s'en alerent environ de- 
mye lieue tous accouplez et prindrent des 
pierres , et se defferrerent ; et ont aujour- 
dliuy apporté les fers en la chappelle de 
céans. Presens messire Richart Kyrthri- 
zian, frère Gilles Lecourt, gardes de la 
dite chapelle, et pluseurs aultres. Et ont 
iuré la foy de leur corps ce estre vray. 

XVII. 

( Année U96.} 

La vigile saint lehan Baptiste, Tan dessus 
dit (1426), avilit que en la paroisse de 
saint Pierre de Monstereul Bellay, ung 
appelle Alain le Roux faisoit charger du 
foin, et plusieurs estoien^ presens avec. 
Ainsi il sourvint envers ledit Alain neuf 
hommes armez qui le voulsirent tuer et 
mettre a mort. Lequel se deffendit lon- 
guement d'une fourche de boys. Puis le 
prindrent, et le menèrent bien une lieue 
et demye en ung bois tout lié parmy les 
bras. Et depuis le menèrent hors dudit 
bois en une maison , et la donnèrent du 
blé a manger a leurs chevaulx ; et le lièrent 
par derrière le dos contre ung lit. Et se 
voua ledit Alain a Madame sainte Kathe- 
rine , comme il avoit fait paravant. Et in- 
continent lesdiz hommes d'armes s'endor- 
mirent. Et le dit Alain se trouva tout 
desHé, et eschap^a, et s'en ala au bois 
ou ilz l'avoient mené, et la se mussa. Et 
depuis lesdiz le vindrent sercher, et pas- 
sèrent par pluseurs foys iouxte luy, et 

oncques ne le peurent veoir ny trouver. 
Et ainsi ledit Alain s'en est venu audit 
lieu de Fierboys tout sain .et sauf, et a 
iuré ce estre vray par la foy et serment 
de son corps. Presens lehan de Lestre, 
Guillaume de Cerville, escuyer, monsei- 
gneur Farchediacre de Brie, et pluseurs 
aultres. 

XVIII. 

( Année 44S9. } 

Le iiii« iour de may, l'an mil. cccc. 
xxix. se présenta en la chapelle de Ma- 
dame sainte Katherine de Fierboys Michel 
Amiiton , escoth , escuyer de la compaignie 
de Jehan Stuart, capitaine. Lequel distet 
afferma par serment estre vray le miracle 
cy après declairé. C'est assavoir que très 
voluntiers de tout son pouvoir et puissance 
a servi de bon cueur et devocion la glorieuse 
Vierge Marie et Madame sainte Katherine , 
et mesmement dist que la parroisse dont 
il est natif est fondée de Madame sainte Ka- 
therine. Et pour honneur et remembrance 
d'elle , depuis qu'il est venu en France de 
bon cueur et de devocion la venoit requérir 
en sa chapelle de Fierboys. Dit le dit 
Amiiton que la sepmaine sainte derreniere 
passée, luy et plusieurs de ses compai- 
gnons de pié estoient logez en Bretaigne 
en ung villaige nommé Valletz , assez près 
de Glisson. Et dit que le jeudi absolu, 
les Bretons estoient a puissance sur les 
champs, et vouloient destrousser lesdiz 

Escots. Si advint que les dits Bretons en- 
Yoierent sur leurs logeis ung espie pour 
savoir de leur estât. Lequel espie lesdits 
Escots prindrent , le interrogèrent et seu- 
rent par luy que lesdiz Bretons les vou- 
loient destrousser. Et après ce qu'ils eurent 
sceu la volunté du dit espie, le pendirent. 
Et tantost lesdiz Escots , ceulx qui peurent 
fouyr, s'en alerent, et en ce faisant lesdits 
Bretons sourvindrent , qui prindrent et 
tuèrent ceulx qu'ils trouvèrent. Et entre 
les aultres prindrent ledit Amilton qui 
n'estoit peu fouyr, pour ce que son dou- 
blet luy poiset trop ; le prindrent le ieudi 
absolu , et fut mené a Glisson. Et toutes- 
fois le fils d'espie qui avoit esté pendu , 
le print et luy iura que le pendroit pour 
l'amour de son père. Et de fait devant 
tous les aultres Bretons et de leurs vou- 
lentez luy lia les mains par derrière , et le 
pendit au gibet de Glisson, en chemise, 
ne n'avoit que les chausses et soliers. Le- 
dit Amilton fut pendu le ieudi absolu, 
deux heures après midi, et ce fait s'en 
alerent. Toutesfois ledit Amilton, depuis 
qu'il fut prins, ne faisoit que penser de 
devodon en Madame sainte Katherine , et 

la requeroit qu'il luy pieust le garder de 
mourir, et en ce faisant la vendroit hum- 
blement mercier en sa chapelle de Fier* 
bois. Et ainsi la requist par plusieurs fois. 
£t advint que quant il eust esté pendu, en 
la nuyt ensuyvant il vint une voix au curé 
de la vUle disant qu'il allast hastivement 
despendre Âmilton qui avoit esté pendu. 
Laquelle annonciation ledit curé en fit peu 
de compte, et la mist en oubli iusques 
au lendemain, iour du vendredi saint. Et 
quant ledit curé eust tout fait son service 
divin il estoit près de mydi. Si se advertit 
de la dite voix et va dire a ung de ses 
paroissiens qu'il alast veoir au gibet si 
ledit Amilton estoit mort ou non et qu'il 
luy rapportas t le vray. Si y ala ledit mes- 
sage. Et quant il fut la, vira et tourna 
ledit Escot, et ne sceut bonnement s'il 
estoit mort. Toutesfois pour le savoir plus 
au vray, luy deschaussa le pié destre, et 
de fait le perça d'un couteau ou petit orteil 
tellement qu'il y fist playe grant.et en 
saillit sang. Et quant ledit Amilton le 
s^itit jura par son serment que tant 
comme il fut pendu ne sentoit mal, se 
luy estoit advis en plus que s'il eust esté 

pendu par dessoubs les braz. Car tant 
comme il fut pendu, il requeroit a son 
ayde Madame sainte Katherine sans penser 
ailleurs ; et luy estoit advis que on le sous- 
tenoit par dessoubz les piez. Toutesfois 
quant il se sentit blessié ou dit orteil , tira 
la iambe amont, et remua. De laquelle 
chose le message dudit curé eut très grant 
paour et freeur, comme depuis luy a ouy 
dire ; car ledit message très hastivement 
s'en courist devers ledit curé , et luy dist 
et afferma que ledit Amilton estoit encores 
en vie et qu'il l'avoit veu remuer. Et lors 
ledit curé considérant son advision de nuyt, 
considérant que ledit Àmilton avoit esté 
pendu depuis ledit ieudi iusques au ven- 
dredi mydi passant, pensa que c'esloit mi- 
racle évident, et pour ce pronuncia toutes 
ces choses au peuple illec présent, et ce 
fait, luy et ses aultres gens d'église se 
revestirent, et avecques grant compaignie 
allèrent a la iustice et deppendirent ledit 
Âmilton. Et quant il fut a terre virent 
tous les assistens que c'estoit miracle de 
Dieu, et tant comme ils regardoient, il se 
renlua. Si estoit présent celuyqui l'avoit 
pendu, et en contempnement de ce qu'il 

n'estoit mort, luy donna sur ForeiDe d'une 
espée, et luy fist une grant playe, dpnt il 
fut blasmé. Ce nonobstant ledit Arailton 
fut chargé sur ung cheval, et fut mené 
en ung hostel et baillé a gouverner et 
garder. Toutesfois une vaillante Dame, 
abbesse de la Regrepiere, ouyt dire la 
chose et le miracle dessus dit, envoya 
quérir ledit Amilton pour le faire gou- 
verner en son abbaye. Et y fut mené. Et 
dit qu'il fut sans parler iusques au di- 
manche, iour de Pasques, avant que la 
parole luy vint, et pour tant que ledit 
Amilton ne savoit parler françois, ladite 
abbesse le faisoit gouverner a ung aultre 
auquel ledit Amilton recita tout son cas , 
ainsi que luy estoit avenu, et comment 
Madame sainte Katherine luy avoit sauvé 
la vie; et qu'il s'estoit voué a Madame 
sainte Katherine de Fierbois : lesquelles 
choses ledit Amilton raconta a ladite ab- 
besse ; dont elle aima mieulx ledit Amilton 
et plus chierement le commanda garder et 
gouverner. Si advint que la nuyt d'entre 
le iour de Pasques et le lundi , il vint une 
voi]& audit Amilton en luy disant : délivre 
toy, délivre toy ; si pense d'aler accomplir 

en ma chapelle de Fierboys ce que m'as 
promis, et te garderay et aideray. Toutes- 
foifi il fut quinze iours avant que ledit 
Amilton peut aler, ne se mettre sus ; car 
ie pié ou il avoit esté blessié luy faisoit 
plus grant mal que aultre chose. Et pour 
ce au plus tost qu'il peut aler, print congié 
de ladit abbesse et se mit au chemin a 
venir en la chapelle de céans, en venant 
tout bellement , car il ne povoit aler pour 
son pié dont il n'estoit pas guéri. Dit le dit 
Amilton qu'il avoit trouvé sur les champs 
des compaignons o lesqueulx il avoit esté 
par aulcuns iours pour soy efforcier. Mais 
ainsi qu'il y estoit et que sapmedi derre- 
nier eut huyt iours , il estoit couchié o 
d'aucuns de ses compaignons , et ne dor- 
moit point, luy vint une voix en luy di- 
sant : autresfois ie t'avois enchargié et 
commandé que tu alasses acquitter en ma 
chapelle de Fierbois.ce que tu m'as pro- 
mis, dont ne fais compte, et pour ce 
délivre toy d'y aler hastivement , sans plus 
tarder. Et ce dit la dite voix luy donna sur 
la ioue ung grant coup , et luy fist mal , et 
dist que ceulx qui cstoient couchez o luy 
se réveillèrent et luy demandèrent que 

c'estoit qui Tavoit féru. Dont ne leur re- 
pondit riens. Et si tost lendemain qu'il fut 
iour se mist au chemin a venir céans. -Et 
auiourduy si est rendu en sa chemise 
ledit ÀmÛton , et a apporté ledit licoul o 
lequel il fut pendu, et est venu louer, 
gracier et mercier la glorieuse vierge Ma- 
dame sainte Katherine de la grâce qu'elle 
y avoit faite. Et si a iuré sur le messel 
toutes chacunes les choses dessus dites 
estre vrayes, en la présence de messire 
lacques Amissel , lehan Bredur, prestres , 
frère Gilles Lecourt, lehan Ghermeteau^ 
lehan du Rameau, Guillaume Menost, et 
aultres plusieurs passé deux cens, oyans 
dire et pronuncier et relater ledit miracle. 

XIX. 

( Année 4429. ) 

Le xxixe iour de mars Tan mil. cccc. 
xxix. André Estomeau, escuyer, de la 
paroisse de Manoc près Gonfoulant , a dit 
et declairé la grâce que Dieu luy a faite a 
la requeste de la glorieuse vierge Madame 
sainte Katherine. C'est assavoir ledit Es- 
torneau s'en partit de la Rochefoucault 
pour aler a Mareuil , le iour saint Valentin 
derrenier passé. Et quant il fut près de 
Mareuil, il rencontra deux anglois, ses 
ennemis. Lesqueuk le prindrent luy et 
son page. Si les lièrent bien estroit par 
les piez sous les ventres des chevaulx , et 
estoit leur intention de les mener a Tile 
de Madoc, ou plus avant. Et adonc le dit 
Estomeau fut moult desconforté, et ne 
sceut quel remède y mettre, fors tant 
seulement que luy va souvenir des beaulx 
miracles que Nostre Seigneur fait a la 
requeste de Madame sainte Katherine de 
Fierboys ; a laquelle il se recommande 
très dévotement qu'elle priast Nostre Sei- 
gneur qu'il le mist hors des mains de ses 

ennemys , et il vendroit la mercier en sa 
chapelle de Fierboys , en la manière que 
ses ennemys lé tenoient. Et après ce qu'il 
eut fait son veu et sa prière , tout le cueur 
luy va alléger et asseurer. Et luy vint in- 
continent en advision comment il s'en es- 
chapperoit. Si print son manteau qu'il 
avoit sur soy, quant la nuyt fut venue , et 
le rompit afin qu'il ne luy fit point d'em- 
peschement. Et après ce qu'ils furent allez 
ung peu de chemin en devallant ung des- 
troit', en s'approchant d'une rivière qui 
est près de Ghales, lequel destroit est 
moult fort et périlleux a descendre; et 
estoit ledit Estorneau entre les deux An- 
glois. Et quant il vist qu'il fut au plus 
mauvais lieu a descendre , si se approucha 
de cestuy qui estoit le premier, et le frappa 
du poing entre les deux espaules tel cop 
qui le fist cheoir luy et son cheval; et 
commença le cheval a le trayner. Si com- 
mença a crier et appeler son compaignoh, 
en luy disant : a l'ayde , le suys mort. Et 
adoncques ledit Estorneau traversa le che- 
min et entra en ung boys, et s'en eschappa. 
Et quant il eut chevauché ainsi comme 
demye lieue, si 'se laissa cheoir a la ren-» 

verse par dessus la croppe de son cheval , 
et se deslia. Si chevaucha en traversant 
pais sans tenir chemin ne sentier toute la 
nuyt en s'en retournant. Et oncques ne 
faillit a son chemin; et passa plusieurs 
rivières moult fortes a passer, et oncques 
n'y avoit esté. Et ainsi s'en eschappa ledit 
Estorpeau par la grâce de Dieu et a la 
requeste de la glorieuse vierge Madame 
sainte Katherine. Et ce a iuré estre vray 
en la présence de messire Richart Kyr- 
thrizian, frère Gilles Lecourt, prestres, 
gouverneurs de la dite chapelle, et mes- 
sire lehan Bredur, prestre, et pluseurs 
aultres presens. 

XX. 

( Amiée 4490. ) 

Ego loannes Boucher, in legibus licen- 
tiatus, Ecclesiarum Turonensis et Ânde- 
gavensis canonicus , ac sancti loannis An- 
degavensis decanus, die martis post festum 
Pasche , hoc est XYiii» menais aprilis , 
anno Domini millesimo. cccc*». xxxo. in 
domo mea Andegavis , de nocte quasi hora 
nona , graviter infirmari incepi , unde tan- 
tus dolor capitis me invasit et intolerabilis 
qui michi duravit quasi usque ad quartam 
horam post mediam noctem, quam plus 
sperabam pre dolore tanto decedere quam 
reconvalescere. Qua hora memor gloriose 
virginis Katherine quam semper in neces- 
sitatibus consuevi habere recursum, me 
eius precibus et meritis confidens adiu- 
Vari, eidem me recommandando voiri. Et 
subito et absque intervallo, Dei gratia et 
ipsius virginis gloriose , ut firmiter credo , 
dolor tantus insupportabilis disparuit. Et 
infra dies paucos sospitatem recuperavi ,' 
et iter pede arripui causa voti adimplendi 
et Deo gratias agendi. In presenti capella 

missam alta voce tam pro rege, Puella 
Deo digna, et regni hujus prosperitate et 
pace celebravi , die veneris , quinta maii , 
anno quo supra *. 

1 Cette pièce a été publiée par M J. Qui- 
cherat. Procès de condamnation et de réha- 
bilitation de Jeanne d*Arc. Paris ^ Renouard, 
1841-1850. 

XXI. 

( Année 4430. } 

Le ziiii« iour de iuillet Tan mil. cccc. 
XXX. est venu en la chapelle de céans en 
yoiageung appelé Pierre Dufons, natif de 
Bourges ; lequel est de la cojnpaignie de 
Regnault Guillaume , frère de la Hire ; et 
^ dit et declairé le miracle que Dieu luy a 
fait a la requeste de Madame sainte Ka- 
therine. C'est assavoir que huit iours avant 
la feste saint Aignant dernière passée , ledit 
Pierre et quatre autres furent prins des 
Anglois d'Àlençon, en une maison, ou 
lieu appelé Lignieres. Si furent menez a 
Alençon en prison. Et le premier iour 
qu'ils y furent menez lesdiz Anglois coup- 
perent la teste a l'un desdiz prisonniers 
pour aulcune . desplaisance que autresfois 
leur avoit fait. Et l'autre iour ensuivant 
en pendirent deux. Si ne demoura plus le 
dit Pierre du Tons et ung autre. Et quant 
vint au bout de huit iours , ledit Regnault 
Guillaume, leur capitaine, manda aux diz 
Anglois telle compaignie qu'ils feroient a 
ses gens , qu'ils feroient aux leurs. De la- 

quelle chose les diz Anglois eurent très 
grant despit. Et adoncques le lendemain 
les menèrent hors de la ville d'Alençon 
pour les pendre. Si se vouèrent dévote- 
ment a Dieu et a Madame sainte Kathe- 
rine. Et requist ledit Pierre ausdiz Anglois 
qu'il fust pendu le derrenier, aflin qu'il 
eust espace de requérir a Dieu mercy et 
pardon. Si pendirent son compaignon le 
premier a ung noyer près de la dite ville 
d'Alençon , auprès d'une chapelle de Ma- 
dame sainte Katherine, ou il y a ung 
cimetière ou qu'ilz y firent une fosse pour 
enterrer lesdiz prisonniers après ce qu'ils 
seroient morts. Si se voua de rechief ledit 
Pierre dévotement a la glorieuse Madame 
sainte Katherine qu'il luy pleust prier Dieu 
et la Vierge Marie pour luy, et estre a son 
ayde , et il la vendroit louer et mercier en 
la chapelle de céans , en cas qu'il en pour- 
roit eschapper sans mourir. Et adoncques 
le firent monter oudit noyer, et le pen- 
dirent hien haut a une branche. Si de- 
moura pendu a la dite branche bien environ 
demye heure et cuidoit l'on qu'il fust mort. 
Si se desnoa le licoul , et cheut le dit Pierre 
a terre sur les piez, devant toute la com- 

paignie, ou il y avoit bien plus de troys 
cens personnes. Si le firent monter dere- 
chief ou dit noyer, et le rependirent, et 
dist çeluy qui le pendoit qu'il l'atacheroit 
si bien qu'il garderoit bien de desnoer. Et 
demoura bien pendu environ de demye 
heure et plus , et ne bougeoit plus ne piez 
ne mains , et cuidoient tous estre certains 
qu'il fust mort. Si monta ou dit noyer 
celui qui Tavoit pendu , et couppa le licoul 
pour le faire cheoir a terre pour l'enter- 
rer oudit cymetiere avecques l'autre. Si 
cheut a terre, et se releva comme assis, 
et se recommandoit tousiours a Madame 
sainte Katherine. Et furent ceulx qui la 
estoient tous esbahis , dont aultrement il 
ne povoit mourir. Et disrentaulcuns qu'il 
ne seroit plus bon qu^il fust encore pendu , 
et que c'estoit aulcun miracle de Dieu. Si 
le prindrent deux Anglois et le montèrent 
d^rechief ou dit noyer, et iurerent par la 
foy de leur corps que a celle foys le gar- 
deroientbien de iamais en reschapper. Et 
le pendirent de rechief , et le tiroit l'un 
par les piez le plus fort qu'il povoit tirer, 
et. l's^utre le fouloit o les piez sur les es- 
paules le. plus pesantement qu'il poypit, 



— 67 — 

et tant qu'il leur estoit advis qu'il estoit 
mort et estranglé. Et se descendirent, et 
le laissèrent bien une heure et demye 
pendu. Et après ce monta ung anglois ou 
noyer, et couppa le licoul, et cheut a 
terre ; et fust porté a la dite fosse , et cui- 
doit on qu'il fust mort. Et le misdrent au 
long de la fosse, laquelle n'estoit pas en- 
core achevée de faire. Si se releva ainsi 
comme assis, et commença a ouvrir les 
yeulx et a regarder les gens. Si furent 
tous ceulx qui la estoient moult émerveillez 
et encores plus fort que par devant; et 
disdrent plusieurs des anglois que c'estoit 
évident miracle de Dieu , et qu'il ne failloit 
plus s'aventurer a le pendre ne faire mourir 
et pour doubte qu'il en despleut a Dieu. 
Si le portèrent en ladite chapelle, et le 
vint veoir le capitaine d'Alençon , et com- 
manda que l'on ne luy feist plus mal ne 
desplaisir; et qu'on le gardast, et qu'on 
luy donnast a boyre et a manger. Si de- 
meura en ladite chapelle environ troys 
sepmaines , et le gardoient deux femmes , 
l'une angloische,rautre françoyse .Laquelle 
angloische quant elle vit qu'il commença 
a guérir et a efforcier, si commença a 

murmurer contre luy et le vouloir livrer 
a ung anglois pour estre son prisonnier. 
Et le luy fist assavoir celle qui estoit fran- 
çoyse , et luy dist qu'il y mist remède bien 
brief , ou autrement on le vendroit quérir 
et seroit prisonnier. Si fist tant le dit 
Pierre qu'il trouva manière de le faire 
savoir à Regnault Guillaume et a ses corn- 
paignons qui Paieront quérir a la dite cha- 
pelle , et le emmenèrent. Et ainsi eschappa 
ledit Pierre du Fons de la main de ses 
ennemis par la grâce de Dieu et a la re- 
queste de la glorieuse vierge Madame 
sainte Katherine. Et tout ce que dessus 
est dit a iuré le dit Pierre estre yray par 
la foy et serment de son corps , en la pré- 
sence de messire Richart Kyrthrisian, 
frère Gilles Lecourt, gardes de la chapelle 
de céans, lehan Bredur, prestre, Loys 
Forest, Robert Gornabel, et aultres. 

XXII. 
( Année 1437. ) 

Le xxiii« iour de may Pan mil. cccc. 
xxxvii. vint céans Margarite de Monnay, 
native du pais de Normandie, femme 
d'ung gentilhomme nomme Gilbert de 
Frenay, lequel vint céans luy et sa femme. 
Laquelle Margarite avoit esté prisonnière 
et plege en la ville de Frenay le Vicomte 
pour son mary par l'espace de cinq ans et 
cinq moys en fers et en une chaine de 
fer, et otout ce estoit en cep iour et nuyt, 
pour ce que son mary ne povoit paier la 
grant finance que Ton luy demandoit. Elle 
estant toute desconfortée et voyant qu'il 
n'estoit nul qui eust pitié d'elle , luy sou- 
vint des beaux miracles qui estoient faits 
de iours en iours en la chapelle de céans. 
Et fist veu a Dieu et la Vierge Marie , et a 
Madame sainte Katherine que iamais ne 
bevroit de vin iusques a ce qu'elle fust 
venue en sa dite chapelle, si aulcunement 
elle povoit eschapper. Advint la nuyt en- 
suivant qu'elle eut fait son veu , c'est as- 
savoir le xxvie iour de ianvier derrenier 

passé, luy vint une voix en s*ehdormant 
qui luy dist qu'elle seroit délivrée. Et de 
rechief se mist en devocion en se recom- 
mandant a Madame sainte Katherine. Et 
le lendemain vint le geôlier a elle qui la 
mist hors du cep pour aller a chambres. 
Et s'en ala ledit geôlier, et l'oublia a mettre 
ou cep. Et se mit a genoulz ladite Marga- 
rite en priant sainte Katherine qu'il luy 
pleust estre en aide. Advint que inconti- 
nent qu'elle eust fait sa requeste que les 
fers et les chesnes de fers luy cheurent des 
piez d'ung costé, et non pas de l'autre. 
Ainsi print les dits fers et chesnes , si les 
leva contremont sa cuisse et s'en vint a 
l'uys de la prison, et le trouva tout ou- 
vert. Et s'en vint parmy la rue dudit lieu 
de Frenay environ dix heures devant les 
Anglois. Et oncques ne trouva qui luy 
demandast rien,. Et ainsi fut délivrée la 
dite Margarite a la requeste de Madame 
sainte Katherine. Et ce a iuré estre vray, 
presens Messire Georges Guiot, curé de 
sainte Maure , frère Gilles Lecourt , gardes 
de la dite chapelle, Vincent des Patiz, 
prestres , Guillaume Guerrier, et pluseurs 
aultres. 

XXIII. 

( Année 4437. } 

Le xxv<» iour de iuiUet Fan mil. cccc. 
xxxvii. vint en la chapelle de céans ung 
appelé Thomas deBriqueville, filz de Che- 
valier, et de la garnison de La Val, auquel 
Dieu a fait belle grâce a la requeste de la 
Vierge Marie et de la glorieuse Madame 
sainte Katherine. Advint que ledit Thomas 
fut prisonnier aux Ânglois a ung chastel 
appelé saint Denis , bien a troys ans ; et 
luy demandoit on la somme de cent saluz. 
Si leur en promist la somme de soixante ; 
et les anglois oncques ne le voulsirent. 
Ainsi le dit Thomas se voua a Madame 
sainte Katherine qu'il luy pleust de luy 
ayder, et que il vendroit en sa chapelle 
en chemise, et piez nus, et sans chappe- 
ron. Ainsi il trouva manière de soy def- 
ferer de deux petits cousteaux et d'une 
petite hache qu'il trouva, laquelle il ne 
sceut oncques dont elle vint, si n'est de 
la grâce de Dieu. Ainsi fust defiPerré a ung 
vendredy au soir, et s'en vint sur les murs. 
.Incontinent qu'il y fut, l'on luy demanda 

s'il se avaloit; et il respondit que ouy. 
Ainsi Ton courit après luy. Et lors sortit 
dessus les murs en bas , et ainsi fut es- 
chappé par la grâce de Dieu et a la prière 
de Madame sainte Katherine. Et a Teure 
qu'il sortit de haut a bas, environ iour 
couchié, et estoit ia levée la lune. Ainsi a 
acomply ledit Thomas son veu Tan et iour 
dessusdiz , et a iuré ce estre vray. Presens 
a ce honorables et discrets frère Antoine 
de la Motte, messire Georges Guiot , prieur 
et curé de sainte Maure , frère Gilles Le- 
court, et pluseurs aultres. 

XXIV. 

( Année 1437. } 

Le xviie iour du moys de Febvrier, l'an 
mil. cccc. xxxvii. vint en la chapelle de 
céans lehan Moreau, de la paroisse de 
Ses en Normandie , lequel a dit et declairé 
la grâce que Dieu luy a faite a la requeste 
de Madame sainte Katherine. C'est assa- 
voir que, quatre ans a ou environ, il fut 
prins des Ânglois devant son moulin , et 
d'ilecques mené a Alençon avecques plu- 
seurs aultres , et la fut mis en une cave 
et enferré par les iambes de fers pesant 
xii livres, et la nuyt mis 'ou sep ; et tous- 
iours a esté en ce point iusqueô au moys 
d'Aoust derrenier passé; que a luy et 
troys aultres prisonniers estans avecques 
luy dans ladite cave leur souvint des beaux 
et evidens miracles que Dieu faisoit a la 
requeste de la glorieuse vierge Madame 
sainte Katherine. Si se vouèrent et se 
recommandèrent dévotement a elle, luy 
requérant qu'il luy pleust prier Dieu qu'il 
les voulsist délivrer de la prison et ordure 
en quoy ils estoient et des mains de leurs 

ennemis. Et incontinent leur veu fait trou- 
vèrent manière d'eux eschapper. Et se 
adviserent de faire une mine en la dite 
cave , et paravant nfe s*en povoient adviser, 
ny trouver aulcun remède. Si trouvèrent 
tous quatre manière d'eux de£ferrer bien 
aysement et minèrent tant que d'ilecques 
entrèrent en une sale , laquelle estoit fer- 
mée de clefs et de barres par huys et par 
fenestres , tellement qu'ils ne savoient 
comment en yssir. Et adviserent une vitre 
de la haulteur de deux hommes ou envi- 
ron, et ne savoient comment y actaindre, 
et ne trouvoient chose par quoy y povoir 
monter. Si se recommandèrent tousiours 
a Madame sainte Katherine, et se advi- 
serent de. mettre ung de leurs fers en une 
fente de mur de la dite sale par quoy ils 
montèrent a ladite vitre, et ploierent le 
fer de la dite vitre , et tournèrent le voirre 
a part et se despoillerent en chemise. Si 
saillirent les testes les premières en la rue 
sur le pavé; et oncques mal ne se firent, 
et a tout ce faire menoient ung grant 
bruit. Dont le geôlier qui estoit couchié 
sur la dite cave, et tout son mesnage, qui 
estoient sept ou huyt personnes tous es- 

veillés et parloient ensemble , n'en ouyrent 
oncques riens. Si s'en alerent en Teglise 
Nostre Dame d'Âlençon en franchise, et 
y furent gardez des Ânglois nuyt et iour 
par l'espace d'ung moys ou environ , fors 
i'ung d'eulx qui estoit breton, appelé 
Yvonnet le Camus, qui n'y fut que envi- 
ron huit iours. Car les Anglois le trais- 
nerent dehors pour haine qu'ils avoient a 
luy. Si ne les gardèrent plus les Anglois, 
et leur fut advis qu'ils ne s'en oseroient 
sortir. Et quand lesdiz prisonniez se ap- 
perceurent que l'on ne les garda plus , si 
s'en yssirent environ sept heures au ma- 
tin que Ton disoit la messe en ladite église. 
Et s'en alerent aux murs de la dite ville et 
saillirent es doves , lesquelles sont moult 
profondes ; et oncques ne se firent mal ; 
et passèrent une grant baye d'espines qui 
estoient en celles doves moult aiseement , 
et une rangée de pieux aguz , puis mon- 
tèrent contremont la dove tout aiseement : 
dont fut très merveilleuse chose. Et dit 
ledit Moreau que tous ceulx qui ont ouy 
parler de ce et cognoissent les lieux par 
ou ils passèrent, s'en esmerveilloient tous. 
Si s'en alerent d'ilecques rendre a une 

chapelle de saint Blaize, environ deux 
portées d'arbalestes de la dite ville d'Âlen- 
çon. Et illecques se misdrent en francl^ise 
et furent gardez de sept anglois toute la 
nuyt ensuyyant. Et quant iliut iour, lesdiz 
Anglois s'en retournèrent a la dite ville 
croyant que lesdiz prisonniers ne s'en 
osassent sîller dô iour. Si se misdrent les- 
diz prisonniers a l'aventure, priant tous- 
iours Madame sainte Katherine qu'elle fut 
a leur ayde. Et s'en partirent de la dite 
chapelle environ neuf heures de iour ; et 
s'en alerent sans trouver aulcun empes- 
chement , par la grâce de Dieu et de Ma- 
dame sainte Katherine. Et s'est auiour- 
d'huy céans rendu ledit Moreau tout en- 
ferré par les deulx iambes, ainsi comme 
promis l'avoit en son veu faisant. Et a esté 
céans defferré. Et a iuré par la foy de son 
corps ce que dit est estre vray, en la 
présence de messire Georges Guiot, frère 
Gilles Lecourt , gouverneurs de la chapelle 
de céans, lehan Ghermeteau, Benoist Pi- 
nart, Gilles Le Bouvier, Nicolas Mercier, 
Guillaume Pigeon, et pluseurs aultres. 

XXV. 

( Année 1437. ) 
Le xviiie iour de février, Tan mil. cccc. 
xxxvii. Guillaume Lambert, serviteur du 
provost de Paris , est venu céans mercier 
Madame sainte Katherine de la grâce que 
Dieu luy a faite a sa requeste , et acomplir 
son veu. Lequel fut prins des Anglois 
mercredi derrenier au Bourg la Royne. 
Lesqueulx luy lièrent les deux iambes 
soubs le ventre d'ung cheval. Et en le 
menant a Ghevreuse , quant ils furent a 
ung petit boucage de buissons, environ 
complie , s'apperceut que le licoul dont il 
es toit lié par les iambes traynoit a terre , 
et estoit deslié. Et si tost qu'il avoit esté 
prins se voua a Madame sainte Katherine , 
et luy avoit promis en son veu faysant , en 
cas qu'il pouroit eschapper, de la venir 
mercier céans en sa chapelle. Et adoncques 
saillit a terre , et s'en eschappa , et oncques 
ne s'en apperceurent les Ânglois. Et ce a 
iuré par la foy de son corps estre vray, en 
la présence de messire Georges Guiot , curé 
de sainte Maure et gouverneur de la cha- 
pelle de céans , Guillaume Pigeon , prestre , 
et Robert Gomabel , et pluseurs aultres. 

XXVI. 

( Année 1438. ) 

Lé xiii« iour de mars, Tan mil. cccc. 
zxxviii. vint en la chapelle de Madame 
sainte Katherine de Fierboys lehan Moret, 
cscuier, pour la belle grâce que luy avoit 
fait Nostre Seigneur à la requeste de la 
glorieuse vierge Madame sainte Katherine ; 
laquelle est que le dit Moret fut prins et 
mis en prison en une basse fosse, au 
chasteau d'Ângoulesme. Et illecques a esté 
par l'espace de cinquante iours et cin- 
quante nuiz. Et se recommanda a Madame 
sainte Katherine, en luy priant qu'elle 
priast Dieu pour luy, et qu'il la vendroit 
veoir s'il povoit eschapper . Et tantost après 
s'endormit , et se trouva hors de la fosse , 
et s'en eschappa sans rançon. Et est venu 
céans loer Dieu, et Nostre Dame, et Ma- 
dame sainte Katherine. 

XXVII. 

( Année 1439. ) 

lehan du Ruslay, demourant a saint 
Eutrope de Xaintee, dit qu'il estoit pri- 
sonnier aux Anglois a Gonac, a troys 
lieues de Pons , en Xaintonge , lequel es- 
toit a finance de xxxv royaulx , desqueulx 
il en avoit poyé treze. Et pour ce qu'il 
n'avoit pas poyé la dite somme de xxn 
royaulx , les dits anglois lui disrent qu'ils 
le meneroient a Bordeaux et doubleroient 
la finance. Et adoncques le dit lehan eut 
grant paour que les diz Anglois le me- 
nassent audit lieu de Bordeaux. Si luy 
souvint de Madame sainte Katherine de 
Fierbois, et se mist en priant qu'il luy 
pleust a le délivrer de la payne ou il es- 
toit. Et tantost après la prière faite, luy 
estant enferré, les fers luy cheurent, et 
le clou descloua. Si tost qu'il apperceut 
qu'il estoit defferré , print les dits fers et 
les mist dessous la pidUe. Et de rechief se 
mist en prière envers Madame sainte Ka- 
therine qu'il pleust le mectre hors d'illec. 
Et se mist a chemin et s'en partit, et vint 

a la porte du chastel ou estoit le portier et 
plusieurs aultres qui jouoient aux quartes. 
Et s'en vint dehors dudit chastel. Et depuis 
qu'il fut hors, il rencontra femmes qui 
venoient du bois , et pages d'abreuver les 
chevaulx; mais la mercyDieu et Madame 
sainte Katherine , ne trouva chose qui luy 
mesfit. Le quel s'est auiourduy rendu en 
la chapelle de céans pour remercier Nostre 
Seigneur, la Vierge Marie, et Madame 
sainte Katherine des grâces que Nostre 
Seigneur luy a faites. Et ce a iuré estre 
vray, presens messire Georges Guiot, curé 
de sainte Maure et garde de la chapelle 
de céans, Nicolas Mercier, prestre, lehan 
Lemaire , et aultres , le xe iour de mars 
l'an mil. cccc. xxxix. 

XXVIII. 

( Année 4443 } 

Le xxvi« iour de novembre Tan mil. 
cccc. xliii. Guillemin Boulon, parroissien 
de la parroisse de saint Germain de Be- 
noys, ou dyocese et evesché d'Angers, 
vint céans en ceste chapelle de Madame 
sainte Katherine de Fierboys, pour re- 
mercier Dieu , et la benoiste vierge Marie , 
et Madame sainte Katherine , de la grâce 
que Dieu luy a nagueres faite a la requeste 
de la dite glorieuse vierge. C'est assavoir 
que environ cinq sepmaines a que ledit 
Guillemin fut prins des Anglois en la ville 
de Evron et fut mené a Cyllé-le-Guillaume, 
et la fut enferré par les piez. Si se voua 
a Dieu et a Madame sainte Katherine. Et 
adoncques luy print volunté et couraige 
de soy defferrer. Et tantost après print la 
hasche de son maistre qui Tavoit prins , 
et desrompit ung fer et se defiTerra d'ung 
pié, et saillit de dessus la muraille es 
doves , et fut le iour de la feste dé saint 
Denis derrenière passée. Et ainsi se es- 
chappa de prison par la grâce de Dieu, 

et a la requeste et prière de Madame 
sainte Katherine. Et ce a iuré estre vray 
en la présence de messire Georges Guiot, 
prestre , frère Pierre Queroan , gardes de 
la dite chapelle, Guillaume Guerrier, Ro- 
bert Gomabel et pluseurs aultres. 

XXIX. 

( Année 1443. } 

Le xviiie iour de mars , Tan mil. cccc. 
xliii, est venu en la chapelle de céans 
Sanson Guimont, natif de Chartres, de la 
garnison d'Evreux ; lequel est venu mer- 
cier Dieu et la glorieuse vierge Madame 
sainte Katherine de la grâce que Dieu 
luy a faite a la requeste de la dite glo- 
rieuse vierge. C'est assavoir que le mer- 
credi devant la feste monseigneur saint 
André il fut prins des Anglois du Ponteau 
de Mer (Pont Audemer), et fut enferré 
par les piez et par les iambes, par l'es- 
pace de troys mois, et ne povoit trouver 
manière d'estre mis a finance. Adoncques 
luy souvint des beaux miracles que faisoit 
Madame sainte Katherine de iour en iour; 
et tantost couppa les talons pour yssir 
plus aysement des fers ; et après qu'il eut 
couppé ses talons, et qu'il se fut delTerré, 
il saillit par une fenestre dedans la rivière 
de Rile, près la mer, et s'en vint sain et 
en bon point, sans empeschement ne en- 
combres. Et ainsi est eschappé la mercy 

Dieu, et la glorieuse vierge Marie, et 
Madame sainte Katherine. Et ainsi le dit 
a affermé estre vray en la présence de 
messire Georges Guiot , prestre , et frère 
Pierre Queroan , gardes de œste présente 
chapelle, et Guillaume Guerrier, Pieire 
Gomabel , et pluseurs aultres presens. 

XXX. 

( Année 1443. ) 

Symon Loys , parroissien de saint Mar- 
tin d'Orvillier , ou dyocese d* Amiens , est 
venu céans en pèlerinage , disant que en 
alant au secours du roy de Hongrie , luy 
et pluseurs aultres en sa compaignie, 
furent prins des Sarrazins par l'espace 
de xvi ans, et estoient enferrez, comme 
esclaves, par les iambes et par les couls. 
Si leur souvint des beaux miracles de 
Madame sainte Katherine. £t si tost que 
ils se y furent vouez, les fers que ils 
avoient aux iambes et les colliers de fer 
qu'ilz avoient aux coulz leur cheurent in- 
continent. Et ainsi s'en vindrent seure- 
ment sans trouver aucun empeschement. 
Et se rendit ledit Loys en ceste chapelle 
le second iour du moys d'octobre. Tan 
mil. cccc. xliii. pour remercier Dieu et 
Madame sainte Katherine de la grâce que 
faite luy a. Et disant aussi que six mois a 
que luy et ses compaignons se vouèrent 
a la dite vierge glorieuse. Et tout ce que 
dessus est dit a iuré estre vray en la pre- 

sence de messire Greorges Guiot, prestre, 
frère Pierre Queroan, gardes de ceste 
chapelle, messire lehan Quentin, prestre, 
et pluseurs anltres. 



\ 

XXXI. 

( Année 4444. ) 
Le xiiie iour du moys de iuing , Tan mil. 
cccc. xliiii. est venu en ceste présente cha- 
pelle ung des archiers de Monseigneur le 
Daulphin , nommé lehan Oquilhe , natif de 
la parroisse de saint Guidas du bois, en 
l'evescbé de Nantes, en Bretaigne. Lequel 
fut prins des Anglois et mené prisonnier a 
la Rivière de Thibouville , et fut mis en ung 
seps si grant, si merveilleux et si pesant 
qu^il falloit quatre hommes a le mectre 
dehors et dedans. Et luy estant en celle 
prison, il luy souvint de Madame sainte 
Katherine , a laquelle il se voua et recom- 
manda. Et au plus tost qu'il s'y fut voué et 
recommandé , il s'en sortit hors desdiz fers 
et de la dite prison sans ce qu'il se feist 
aucun mal. Et passa les fossez de la dite 
place qui estoient tous plains d'eaue et si 
parfonds que c'estoit une grant merveille. 
Ainsi est venu ledit lehan acompUr son 
veu et faire son pèlerinage. Et a dit et iuré 
les choses dessus dites estre vrayes, presens 
messire Georges Guiot, prestre, et frère 
Pierre Queroan, gardes de cette chapelle, 
et pluseurs aultres. 

XXXII. 

( Année 1444. ) 

Le mardi diaprés la feste Dieu Tan dessus 
dit mil. cccc. xliiii. vint céans lehan Pré- 
vost, escuier, rendre grâces a Dieu et 
a Madame sainte Katherine. Lequel fut 
frappé d*une coulevrine par Tos de la 
iambe, et ne povoit on trouver remède 
de le garir, car la pierre de la dite cou- 
levrine estoit demourée dedans la iambe 
dudit escuier. Tantost après monta ledit 
escuier sur son cheval , et se voua a Dieu , 
à Nostre Dame , et a Madame sainte Ka- 
therine de Fierbois. Et avant qu'il eut 
chevauché une lieue, la dite pierre vint 
et se yssit par la ou elle estoit entrée, et 
cheut a terre. Et ainsi la mercy Dieu et 
Madame sainte Katherine il fut gari tout 
sain; et ce a dit et affermé estre vray, 
presens messire Georges Guiot, prestre, 
frère Pierre Queroan, gardes de ceste 
chapelle, Guillaume Guemer, et pluseurs 
aultres. 

XXXIII. 

( Année 1445. ) 

L'an mil. cccc. xl. cinq, ou moys de 
septembre, Merigon de la Chapelle, du 
pais de Piregort , dit et afferma par son 
serment que il estoit prisonnier aux An- 
glois en la ville de Rouan, et demandoient 
lesdits Anglois au dit de La Chapelle cent 
saluz d'or. Le dit de La Chapelle ce voyant 
consideroit qu'il avoit demouré cinq ans 
en la dite prison, et aussi consideroit 
qu'il ne pourroit poyer la dite ranson , et 
pensoit de iour en iour comment il pour- 
roit eschapper de la dite prison oi^ il estoit 
en fers et en seps. Adoncques luy va sou- 
venir des beaux miracles que Dieu faisoit 
a la requeste et prière de Madame sainte 
Katherine de Fierboys, et ainsi sei recom- 
manda a Dieu et a Madame sainte Kathe- 
rine. Et tantost qu'il s'y fut recommandé 
et voué, il s'en saillit sain et sauf hors de 
la dite prison, ou il estoit, sans poyer 
riens de la ranson que lesdiz Anglois luy 
demandoient. Et est venu céans rendre 
grâces a Dieu et a Madame sainte Kathe- 

rine, et acomplir son veu et pèlerinage, 
sans trouver en chemin aucun empesche- 
ment. Et tout ce a dit et affermé estre vray , 
en la présence de frère* lehan Dan et de 
messire Georges Guiot, prestre, gardes 
de ceste chapelle , et de messire Ëstienne 
lourdain, Guillaume Pigeon, et pluseurs 
aultres presens. 

XXXIV. 

( Année 4445. ) 
Le premier iour d*avrîl Tan dessus dit 
(mil. cccc. xl. cinq. ) vint céans en pèle- 
rinage ung nommé Gachie de Blazon , le- 
quel dit et raconta le miracle qui luy estoit 
avenu a la ioumée des Souisses. Lequel fut 
blessé tellement qu'il cuidoit estre mort , 
car il fut blecié en une des cuidses en sept 
lieux , et en l'autre cuisse en deux lieux ; 
et eiftmy la iointe du braz au coude qui fut 
trenchié d'une guserme, qui lui rompit 
avant bras et garde bras ; item , en la iointe 
de la main trencbié en deux lieux ; et sur 
le nés en deux lieux. Et ainsi comme il 
estoit en celle bataille en paine et souf- 
france , tousiours se recommandoit a Dieu 
et a Madame sainte Katherine. Et de la 
compaignie ou il estoit , qui estoit de Lau- 
donnet , ne eschappa que luy ; car lesdiz 
Souisses tuèrent tous les autres de la dite 
compaignie. Et a dit , iuré et affermé le dit 
Gachie tout ce estre vray, en la présence de 
messire Georges Guiot, prestre, et de frère 
lehan Dan, gardes de ceste chapelle, de 
messire Estienne lordain, prestre, Thomas 
Brieuc, cierger, et pluseurs aultres. - 

XXXV. 

( Année 1445. ) 

Le xiiiie iour de mai, mil. cccc. xl. cinq. 
Estienne Bouchart , canonnier du Roy 
nostre sire, demourant a Tours, en la 
parroisse de saint Saturnin , vint en ceste 
chappelle rendre grâces a Dieu et a Ma- 
dame sainte Katherine. Dit et afferme que, 
le xiiie iour de febvrier derrenier passÔ, luy 
et lehan Salmon , demourant a Poitiers , 
en la parroisse saint Estienne , en allant a 
Paris , furent prins de troys compaignons 
de guerre qui avoient chascun une jave- 
line en la main et estoient très bien mon- 
tez ; et fut entre Dourdan et Auneau. Et 
tantost qu'ils tindrent les dessusdiz, ils 
les bandèrent et leur lièrent les mains par 
derrière, et les piez; et les couchèrent 
tous envers , et les despoillerent tous nuz , 
et leur ostereht tout ce qu'ils avoient, 
comme or, argent, vest^mens et chevaulx. 
Et ce fait , ils demandoient Tun a Tautre 
se ilz les tueroient. Et mist Tung des lar- 
rons la dague contre la gorge dudit Bou- 
chart pour le cuider tuer. Lequel Bou- 

chart luy pria qu'il eust mercy de son 
asme, car il n'estoit pas en bon point de 
mourir ; lequel ne luy peut oncques mal 
faire. Adoncques eulx voyant estre en péril 
de mort se recommandèrent en leur cueur 
a Dieu et a Madame sainte Katherine 
qu'elle les voulsist ayder. Et aussi tost 
que ils se furent recommandez a Dieu et a 
la glorieuse vierge , incontinent les larrons 
s'enfouyrent. Et demeurèrent lesdiz Bou- 
chart et Salmon sur le champ tous liez 
assez loing Tung de l'autre , ung buisson 
entre deux; et parlèrent l'un a l'autre, et 
se vouèrent a celle heure a eulx rendre en 
ceste présente chapelle, et paravant se y 
estoient vouez en leurs cueurs : car ils 
n'osoient parler pour doubte que lesdiz 
larrons les tuassent. Et incontinent ledit 
Salmon se deslia et desbenda, et vint 
deslier le dit Bouchart. Ainsi le dit Bou- 
chart est venu céans le iour et an dessus- 
diz pour acomplir son veu et promesse. 
Et a donné deux beaux chandeliers de 
noble , belle et honneste façon au service 
de céans. Et a iuré et affermé par la foy 
et serment de son corps tout ce que dessus 
est dit estre vray, en la présence de frère 



r-04 — 

lehan Dan et messire Georges Goiot, 
prestres, gardes de céans, lehan Lemaire , 
Pierre Bordau, barbier, etpluseursaulires. 

XXXVI. 

( Année 4445. } 
Le iiii« iour du moys d'octobre Tan 
dessus dit mil. cccc. xl. cinq. lehan de 
Espinefort, natif du pais de Bretaigne, 
de la paroisse de Languedic, vint céans 
rendre grâces et merciez a Madame sainte 
Katherine pour le grant miracle que Dieu 
luy a fait a la requeste et prière de la dite 
glorieuse vierge. Dit ainsi le dit d'Espine- 
fort que ou moys de ianvier derrenier 
passé, qu'il estoit ou pais d'Âllemaigne 
en une maison , luy et ses compaignons , 
et eulx estant en la dite maison , yindrent 
les Âlemans pour leur courir sus^ a luy 
et a ses compaignons. Et luy voyant estre 
en si grant péril de mort, il se recom- 
manda très dévotement a Madame sainte 
Catherine, et si tost qu'il s'y fut recom- 
mandé, ne les sceurent ne ne peurent 
oncques trouver, ne leur faire mal. Ainsi 
est venu acomplir son voiage. Et a dit, 
iuré et affermé ce estre vray, en la pré- 
sence de messire Benoist Pinart , Estienne 
lordain, Messire Guiot, prestre, gardes 
de ceste chapelle,, et pluseurs aultres 
personnes. 

XXXVII. 

( Année 4445. ) 

Item le viio iour du moys d'octobre Tan 
comme dessus (mil. cccc. xl. cinq.) Orva, 
héraut de monseigneur d'Albret, est venu 
céans louer et mercier Madame sainte Ka-> 
thenne du beau miracle qu'elle luy a 
fait, c'est assavoir que luy et deux autres 
compaignons, estans ensemble en Alle- 
maigne, furent^ pnns des Almans. Les- 
queulx Almans les vouloient tuer ou noyer ; 
et de fait tuèrent ses deux compaignons 
devant luy : ainsi demoura le derrenier. 
Adoncques il les pria et requist a ioinctes 
mains qu'il leur pleust luy donner espace 
de soy confesser et d'avoir cognoissance 
de son créateur. En ce faisant , il se sou- 
vint des grands miracles que faisoit Ma- 
dame sainte Katherine , et très dévotement 
et de bon cueur se recommanda a elle. Et 
tantost qu'il s'y fut recommandé, lesdiz 
Allemans ne le tuèrent point, mais le 
misdrent à ranson. Ainsi venu, comme 
dit est, acomplir son veu. Et a dit, iuré, 
et affermé ce estre vray en la présence de 

Messire (reorges Guiot, prestre, et frère 
lehan Dan, gardes de céans, et de mes- 
sire Estienne lordain et Guillaume Pigeon , 
prestres, et aultres. 

XXXVIIL 

(Année 4446.) 

Le xiiie iour du moys de iullet, Tan 
mil. cccCi xl. et six. lehan Fary, natif 
d'Escosse, ménestrel du roy nostre sire, 
est venu céans en pèlerinage, et a dit et 
affermé par son serment que ung des 
serviteurs de la fructerie du roy, se esba- 
toit d*ung arc, et tiroit avecques les ar- 
chiers du roy. Toutesfois en tirant la flèche 
du dit serviteur vint frapper le dit Ménes- 
trel , et entra la dite flèche bien deux doiz 
emmy la teste. Et lors, se voyant ainsi 
blecié, se recommanda a Madame sainte 
Katherine. Ainsi est venu céans le dit 
ménestrel, sain et en bon point. Et a 
aportée la dite flèche, et Ta fait mectre 
en une teste de cire, pesant demye livre 
de cire. Et a dit ce et iuré comme dit est 
estre vray, en la présence de messire 
Guillaume JPigeon , Guillaume Galemeau , 
prestres, frère lehan Dan, et messire 
Georges Guiot, gardes de céans, et plu- 
seurs aultres. 

XXXIX. 

(Année 1446.) 

Le riii« iour d*aoust Tan mil. cccc. xl. 
et six. est venu céans en \oiage ung ap- 
pelé lehan Hus, de la parroisse de Quessay, 
enrev^sché de saint Briou des Vaux. Lequel 
a dit et affermé par son serment qu'il estoit 
ou pais d'Âlmaigne , en la compaignie de 
Maturin Lescouet, au lieu nommé Vau de 
Lièvre. Et si furent la rencontrez des Al- 
mans. a Tissue d'ung passage, et tuèrent 
lesdiz Almans tout ce qu'ils peurent ren- 
contrer. Et quant le dit lehan Huz vit que 
luy et ses compaignons furent les plus 
febles , il se recommanda a Dieu et a Ma- 
dame sainte Katherine , et qu'il la vendroit 
gracier et mercier céans. Et incontinent 
qu'il eut sa prière faite et recommanda- 
tion, il trouva manière de se eschapper 
en ung boys , et dit qu'il pense et est bien 
seur, que s'il ne se fust recommandé a Dieu 
et a Madame sainte Katherine , qu'il y fust 
mort comme les autres. Et ainsi que dessus 
est dit, l'a iuré et affermé estre vray, en 
la présence de messire Estienne lordain, 

lehan Perrin, prestres, frère lehanDan, 
messire Georges Guiot, prestres, gardes 
de céans , Colin de la Fontaine , et pluseurs 
aultres. 

XL. 

( Année 4446. ) 

Le xx« iour du moys de septembre l'an 
mil cccc. x\. et six. est venu en pèlerinage 
ung appelé lehan Mercier, natif de la par- 
roisse de Brive la Galliarde , en Fevesché 
de Limoges, lequel est venu gracier et 
mercier Madame sainte Katherine du beau 
miracle que Dieu luy a fait a la requeste 
et prière de la dite glorieuse vierge. Dit 
ainsi le dit lehan qu'il fut prins des An- 
glois auprès de Melun sur Saine. Et quant 
ils l'eurent prins , ils le menèrent a Mante 
sur Saine , et le misdrent en fers par les 
mains et ou sep par lés piez , en une tour 
terriblement forte, en laquelle tour il a 
est6 xviii moys. Adoncques luy estant 
tourmenté et en voye de toute perdicion 
de corps et de membres , luy vint a mé- 
moire et a souvenance de soy recom- 
mander a Madame sainte Katherine de 
Fierboys ; et très dévotement se y recom- 
manda. Et tantost qu'il s'y fust recom- 
mandé, il trouva manière de se defferrer, 
et mettre hors du sep ou il estoit. Et, ce 

fait, il ouvrit Tuys de la tour en laquelle 
il estoit en prison. Et print la corde d*ung 
puiz qui estoit auprès, et se descendit 
sans qu'il trouvast aucun ômpeschement. 
Ainsi est venu céans comme dessus est 
dit, et ce a iuré estre vray, en la présence 
des gardes de céans, messire Estienne 
lordain, Guillaume Pigeon, lehan Pes- 
cheloche, prestres, et pluseurs aultres. 



FIN. 

